c: application/epub+zip

text:
Biji mu Kino
© 2014 Watch Tower Bible and Tract Society of Pennsylvania.
Totai Kilishitu, Mfumu wa Lukumo!
JIPA 3 • NYIMBO: 99, 107
Sangalalai na Mambo a Masongola a Mwana Mukooko!
JIPA 8 • NYIMBO: 109, 100
Yehoba—Mpanyi Kabiji ye Wituzhikijila
JIPA 16 • NYIMBO: 60, 51
JIPA 21 • NYIMBO: 91, 63
▪ Totai Kilishitu, Mfumu wa Lukumo!
▪ Sangalalai na Mambo a Masongola a Mwana Mukooko!
Mfumu wa Bumesiasa, aye Yesu Kilishitu wanyinga mpoko wakanjila pa mbili kaye ne kuya na kushinda balwanyi banji. Byo apwisha kushinda, wasongola ne mwanamukazhi walamba bingi uji na bazhike babena kumulondela. Bino byo bintu byo baambapo mu Salamo 45. Fundai muyuke byo bimukunza.
▪ Yehoba—Mpanyi Kabiji ye Wituzhikijila
▪ Yehoba—Mulunda Netu wa Kine
Ñanyi bintu byakonsha kwitulengela kuyuka bulongo Yehoba amba ye Shetu wa mwiulu? Ino mitwe isakwitukwasha kukosesha bulunda bwetu ne Yehoba byo aji Mpanyi, Wituzhikijila kabiji Mulunda netu wa kine. Kabiji isakwitutundaika ne kukwasha bantu kunemeka Lesa.
13 Mwanamukazhi Wafwilwa wa ku Zalefwata Wafwetelwe na Mambo a Lwitabilo Lwanji
NKUPIKO: Ku Michaelerplatz mu Vienna, pa mpunzha papita bantu bavula pawama bingi kwisambila byambo bya mu Baibolo na bantu. Uno nyenga ubena kusapwila mu Kichainizhi, ubena kumwesha muntu buku wa Nanchi Baibolo Kine Ufunjisha’mba Ka?
20,923
2,201
10,987
Mu Vienna basapwila mambo awama a Bufumu mu milaka 25
“Mu buneme bwenu endainga [na kushinda].”—SALA. 45:4.
1, 2. Mambo ka o twafwainwa kutelako muchima ku byambo biji mu Salamo 45?
MFUMU wa lukumo waya na kulwa nkondo ya kuzhikijila bukine ne bololoke. Kabiji pa kupwisha kushinda balwanyi banji, wasongola ne mwanamukazhi ye atemwa bingi. Uno mfumu bakamuvulukanga ne kumutumbijika myaka ne myaka. Bino byo bintu bimo byanembwa mu Salamo 45.
2 Bino Salamo 45 kechi jishimikilatu jawama ne. Bintu biji mu uno salamo bitukunza atweba bonse. Byakunza bwikalo bwetu bwa pa kino kimye ne bwa kulutwe. Onkao mambo, twayai tuteko muchima byo tusakwisambanga pa uno salamo.
3, 4. (a) Ñanyi “mambo awama” aambilepo nyimbi wa masalamo, kabiji etufika byepi pa muchima? (b) Ñanyi byambo byo tusapwila ‘pa mfumu,’ kabiji lujimi wetu wikala byepi nobe penyi?
3 Tangai Salamo 45:1. Mbila ya Mfumu o “mambo awama” ‘atunkumukilenga’ mu muchima wa nyimbi wa masalamo. Kyambo kyatuntululwa’mba ‘kutunkumuna,’ mu Kihebelu kilumbulula “kubwata” nangwa’mba “kuselauka.” Ano mambo awama alengejile muchima wa nyimbi wa masalamo kuselauka na kizaku ne lujimi wanji kwikala nobe “penyi wa munembeshi unemba bukiji.”
4 Nga atweba kiji byepi? Ne atweba mambo awama a Bufumu bwa Bumesiasa ke mambo awama etufika pa muchima. Bino byambo bya Bufumu ‘byawamine’ kikatakata kutendeka mu 1914. Kufumatu mu yewa mwaka, mambo awama atendekele kwamba pa kafulumende ubena kulama mwiulu, kechi pa Bufumu bwakijinga kulutwe ne. Ano o “mambo awama a Bufumu” o tusapwila ‘pano pa ntanda ponse kuba amba ba mu bisaka byonse bya bantu beomvwe.’ (Mat. 24:14) Nanchi muchima wenu ‘uselauka’ na byambo bya Bufumu nyi? Nanchi tusapwila mambo awama a Bufumu na mukoyo nyi? Byonka byajinga nyimbi wa masalamo, ne atweba ‘twamba pa mfumu’ wetu aye Yesu Kilishitu. Tutaya mbila ya kuba’mba uno Mfumu waikajikwa mwiulu pa Bufumu bwa Bumesiasa. Onkao mambo, tubula bakalama ba pano pa ntanda ne bantu bonse bo balama kukokela bukalama bwanji. (Sala. 2:1, 2, 4-12) Inge ke twingijishe Baibolo kimye kyonse mu mwingilo wetu wa kusapwila, njimi yetu ikala nobe “penyi wa munembeshi unemba bukiji.”
Tusapwila na lusekelo mambo awama aamba pa Mfumu wetu, Yesu Kilishitu
5. (a) Mu ñanyi jishinda Yesu mo aikejile na “buya”? (b) Yesu wasapwilanga byepi na “lusa,” kabiji twakonsha kusapwila byepi byonka byo asapwilanga?
5 Tangai Salamo 45:2. Binembelo kechi byambapo byavula pa byamwekanga Yesu ne. Bino wafwainwa wajinga bingi na “buya,” mambo wajinga walumbuluka. Bino kwikala wakishinka kwi Yehoba mu bintu byonse, bo buya bwajinga ne Yesu bwakijilemo kunema. Kabiji Yesu wasapwilanga pa Bufumu na “lusa” kabiji mu jishinda jafikanga bantu pa muchima. (Luka 4:22; Yoa. 7:46) Nanchi ne atweba pa muntu pa muntu twibikako kusapwila byonka byo asapwilanga ne kufika bantu pa muchima nyi?—Kolo. 4:6.
6. Yehoba wapesheshe byepi Yesu ‘myaka ne myaka’?
6 Na mambo a kuba Yesu wajinga wakishinka kabiji watemenwe bingi Shanji, Yehoba wamupesheshe kimye kyo aingijilenga mwingilo wanji pano pa ntanda kabiji wamufwetele byo apaine bumi bwanji kwikala kitapisho. Mutumwa Paulo wanembele’mba: “[Yesu] byo aalukile ke muntu, wipelwile mwine ne kukokela kufikatu ne ku lufu lwa pa kichi kya lumanamo. Na mambo a kino, Lesa kyo kyo amupela kifulo kikatampe ne jizhina jakila mazhina onse kuba amba mu jizhina ja Yesu muntu yense akafukame, bonse baji mwiulu ne baji pano pa ntanda ne boba baji munshi ya ntanda, kabiji muntu yense wafwainwa kumwesha patoka amba Yesu Kilishitu ye Nkambo mu kumuletela lukumo Lesa Tata.” (Fili. 2:8-11) Yehoba wamupesheshe Yesu ‘myaka ne myaka’ byo a mupele bumi bwa bumbulwa kufwa panyuma ya kumusangula.—Loma 6:9.
7. Mu ñanyi mashinda Lesa mo ashingijile Yesu ‘kukila bakwabo’?
7 Tangai Salamo 45:6, 7. Na mambo a kuba Yesu watemenwe bololoke ne kushikwa bintu byonse byakonsheshe kuleta bumvu pe Shanji, Yehoba wamushingile kuba’mba ekale Mfumu wa Bufumu bwa Bumesiasa. Yesu bamushingile “manyi a [kumutumbijika]” ‘kukila bakwabo,’ ko kuba’mba bamfumu ba mu Yuda, ba mu kisemi kya Davida. Mu ñanyi jishinda? Mambo Yesu bamushingile ku mwine Yehoba. Kabiji Yehoba wamutongwele kwikala Mfumu ne Ñanga Mukatampe. (Sala. 2:2; Hebe. 5:5, 6) Kikwabo, Yesu kechi bamushingile manyi ne, aye bamushingile na mupashi wazhila, kabiji bufumu bwanji kechi bwa pano pa ntanda ne, bwa mwiulu.
8. Mambo ka o twakonsha kwambila’mba Yesu ‘jitanda janji ja Lesa,’ kabiji mambo ka o twashiinwa kuba’mba mu bufumu bwanji ukalamanga mu bololoke?
8 Mu 1914, Yehoba wabikile Mwananji pa Bufumu bwa Bumesiasa mwiulu. ‘Ndondo ya bufumu bwanji yo ndondo ya bololoke,’ ko kuba’mba ukalamanga bantu mu bololoke kwa kubula misalululo. Uji na luusa lwa kwikala Mfumu, mambo ‘jitanda janji ja Lesa,’ ko kuba’mba Yehoba ye wamutongwele kwikala mfumu. Kabiji jitanda ja bufumu ja kwa Yesu “jo ja myaka ne myaka.” Byo kituletelapo lusekelo kwingijila Yehoba mu bukalama bwa Mfumu wabulume ye atongola!
9, 10. (a) Ñanyi kimye Yesu kyo anyingile mpoko yanji, kabiji wiingijishe byepi? (b) Kilishitu ukeingijisha byepi jikwabo ino mpoko?
9 Tangai Salamo 45:3. Yehoba wabujile Mfumu ‘kunyinga mpoko.’ Kino kimwesha kuba’mba Yesu bamuswishishe kulwa nkondo ne kufikizha bunchibamambo bwa Lesa pa bonse balengulula bumfumu bwa Lesa. (Sala. 110:2) Yesu utelwa ne kuba’mba “kilobo” mambo ke Mfumu Wayukisha Kulwa Nkondo. Yesu wanyingile mpoko mu 1914 ne kushinda Satana ne bandemona banji, ne kwibataya bonse pano pa ntanda.—Lum. 12:7-9.
10 Ino nkondo yo yajinga ntendekelo ya lwendo lwanji lwa kuya na kushinda. Wafwainwa kupwisha ‘kushinda’ kwanji. (Lum. 6:2) Yehoba wafuukula kuba’mba ntanda ya kwa Satana yonse yafwainwa konaunwa, ne kuzhiya Satana ne bandemona banji pa kuba’mba bujimbijimbi bwabo bukakubuke. Babilona Mukatampe, ko kuba’mba bupopweshi bwa bubela mu ntanda yonse bobo akatendekelapo konauna. Yehoba ukengijisha bantangi babumulwila ntanda konauna uno “pite.” (Lum. 17:16, 17) Kepo aye “Mfumu Wayukisha Kulwa Nkondo” akazhiya makafulumende a bamulwila ntanda ne kwiapwishatu onse shata. Kilishitu aye “malaika wa kalengwa kabula kupela” pa kupwisha kushinda kwanji ukataya Satana ne bandemona banji mu kalengwa kabula kupela. (Lum. 9:1, 11; 20:1-3) Pano twayai tumone bino bintu byo byaawijilwe jimo mu Salamo 45.
11. Kilishitu ubena kuzhikijila byepi ‘bukine’?
11 Tangai Salamo 45:4. Uno Mfumu Wayukisha Kulwa Nkondo kechi ulukuka byalo ne kukwata bantu buzha ne. Aye uji na bishinka byanema bimulengela kulwa nkondo ya bololoke. Wenda mu “bukine, ne bukimote, ne bololoke.” Yehoba ye uji na luusa pa bilengwa byonse. Buno bo bukine bwanema bingi bwafwainwa kuzhikijilwa. Satana byo asatukile waambilenga amba Yehoba kechi uji na luusa lwa kulama ne. Kufumatu kyokya kimye, bantu ne bandemona bakana buno bukine. Pano kimye kya Mfumu watongolwa na Yehoba kyafika kya kuya na kulwa nkondo ikamwesha patoka kuba’mba Yehoba ye yenkatu uji na luusa pa bilengwa byonse.
12. Mu ñanyi mashinda Mfumu mo ‘endela mu bukimote’?
12 Kabiji uno mfumu ‘wenda ne mu bukimote.’ Mwana Lesa yenkawa umotu ye wakumwenako mu bukimote ne mu kukokela bumfumu bwa Shanji mu bukishinka. (Isa. 50:4, 5; Yoa. 5:19) Bangikazhi bakishinka ba uno Mfumu bafwainwa kwikala bakimote bakokela bumfumu bwa kwa Yehoba mu bintu byonse byonka byo oba aye mwine. Boba bino bo bonkatu bakatwela mu ntanda ipya yalaya Lesa.—Zeka. 14:16, 17.
13. Kilishitu wenda byepi ‘mu bololoke’?
13 Kilishitu ‘wenda ne mu bololoke.’ Buno ke bololoke bwa Lesa, nangwa’mba Mizhilo ya kwa Yehoba ya kyawama ne kyatama. (Loma 3:21; Mpitu. 32:4) Isaya waawile pa Mfumu Yesu Kilishitu amba: “Kukekala mfumu umo ukalama ntanda mu bololoke.” (Isa. 32:1) Bukalama bwa kwa Yesu bukaleta “meulu apya” ne “ntanda ipya” amo “mukekala bololoke.” (2 Pe. 3:13) Bonse bakekala mu ntanda ipya bakakokelanga mizhilo ya kwa Yehoba.—Isa. 11:1-5.
14. Kuboko kwa kilujo kwa Kilishitu kukoba byepi “bintu bya kukumya”? (Monai kipikichala kitanshi.)
14 Uno Mfumu byo abena kwenda pa mbili wanyinga ne mpoko. (Sala. 45:3) Kimye kyafika kya kusomona mpoko ne kwiilamina ku kuboko kwa kilujo. Nyimbi wa masalamo waawile’mba: “Kuboko kobe kwa ku kilujo kukoba bintu bya kukumya.” (Sala. 45:4) Yesu ukoba “bintu bya kukumya” ku balwanyi banji byo akafikizha bunchibamambo bwa Yehoba pa Amagedonyi. Kechi twayuka kyo akengijisha pa konauna ntanda ibi ya kwa Satana ne. Bino twayuka kuba’mba bikamweka bikaleta moyo ku bekala pano pa ntanda babula kumvwina lujimuno lwa Lesa ne kukokela bukalama bwa Mfumu. (Tangai Salamo 2:11, 12.) Mu bungauzhi bwanji bwaamba pa moba akupelako, Yesu waambile’mba, “bantu bakapungila na mambo a moyo ne na mambo a bintu byaketekelwa kufikila ino ntanda, mambo bintu bya mwiulu biji na bulume bikatenkena.” Wanungilepo’mba: “Kabiji bakamona Mwana muntu saka eya mu makumbi na bulume ne na lukumo lukatampe.”—Luka 21:26, 27.
15, 16. Bañanyi bakekala mu “mazhita” a kwa Kilishitu pa kulwa nkondo?
15 Kwiya kwa Mfumu “na bulume ne na lukumo lukatampe” na kushinda balwanyi ba Lesa bekwambapo ne mu buku wa Lumwekesho amba: “Namwene mwiulu saka mwashinkuka ne kumona mbili utoka. Ne yewa waikelepo wajinga na jizhina ja kuba amba, Wakishinka kabiji Wakine. Kabiji monka mu bololoke mo mo achibila mambo kabiji mo mo alwila nkondo. Ne mazhita a mwiulu amulondejilenga pa bambili batoka saka bavwala bisapi bya linenyi byawamisha kabiji byatoka bingi. Kabiji mu kanwa kanji mwalupukile mpoko yalepa yatwa kuba amba epayeko bantu ba mu bisaka kabiji ukebakambula na kamama ka kapotwe. Ne aye ukanyantaula mu kya kufiinamo binyu kya bukaji bwakatazha bwa Lesa Wabulume Bonse.”—Lum. 19:11, 14, 15.
16 Bañanyi bakekala mu “mazhita” a kwa Yesu a mwiulu akamulondela ku nkondo? Yesu wajinga na “bamalaika banji” kimye kitanshi kyo anyingile mpoko yanji ne kutupanya Satana ne ndemona banji mwiulu. (Lum. 12:7-9.) Onkao mambo, kyamweka ne pa Amagedonyi bamalaika bo bakekala mu mazhita a kwa Kilishitu. Nanchi mu mazhita anji mukekala ne bakwabo nyi? Yesu walayile balongo banji bashingwa amba: “Awa ushinda ne kulondela bintu byo nakambizha kufika ne ku mpelo, nkamupa lūsa lwa pa bisaka byonse. Lūsa lonka lo natambwile kwi Batata. Kabiji uno muntu ukebafunga bantu na kamama ka kapotwe byonka byuba kafunga ne kwibalalaula nobe bipe bya buchimba.” (Lum. 2:26, 27) Onkao mambo, mu mazhita a kwa Kilishitu a mwiulu mukekala ne balongo banji bashingwa saka batambula kala mfweto ya mwiulu. Bashingwa bo akalamanga nabo bakekala nanji byo akoba “bintu bya kukumya” pa konauna bisaka bya bantu.
17. (a) Mbili utoka pakanjila Kilishitu wimenako ka? (b) Nga mpoko ne buta bwa mukanda bimenako ka?
17 Tangai Salamo 45:5. Lumwekesho 6:2 waamba’mba: “Namwene mbili utoka ne waikelepo wajinga na buta bwa mukanda kabiji Lesa wamupele munchinya ne aye wayilenga na kushinda balwanyi banji kabiji wibashinjile.” Uno mbili utoka wakanjilapo Mfumu wimenako nkondo ya bololoke kabiji yatoka mu meso a Yehoba. (Lum. 19:11) Kununga pa mpoko yo aji nayo, uji ne na buta bwa mukanda. Byonse bibiji, mpoko ne buta bwa mukanda bimenako bintu bikengijisha Kilishitu pa kufikizha bunchibamambo bwa Lesa pa balwanyi banji.
18. Ki ka kikamweka Yesu byo akengijisha miketo yanji “yatwa”?
18 Nyimbi wa masalamo waawile pa Mfumu kuba’mba ‘miketo yanji yatwa ipulankanya michima ya balwanyi banji’ ne ‘kwibaponesha ku meso anji.’ Ino nkondo ikekalako mwaya ntanda yonse. Yelemiya waawile’mba: “Aba bo akepaya Yehoba bakalala konse konse ne kwapela ntanda; kechi bakebajila ne, nangwa kwibakonkanya amba twibazhike ne; bakekala ke mbolesho peulu ya mushiji.” (Yele. 25:33) Bungauzhi bukwabo bwipasha na buno bwamba’mba: “Kabiji namwene malaika saka aimana pa juba kabiji wabijikile ne kwita bañonyi bonse bapita mwiulu amba: ‘Konkenai kuno ku kijiilo kikatampe kya Lesa, kuba amba muje mibiji ya bamfumu, ya bakulumpe bene ba bashilikale, ya bilobo, ya bambili ne ya bendapo ne mibiji ya bantu bonse, baana ba bene, bazha, bacheche ne bakatampe.’”—Lum. 19:17, 18.
19. Kilishitu ukapwisha byepi kushinda kwanji?
19 Panyuma yakonauna bwikalo bubi bwa kwa Satana pano pa ntanda, Kilishitu ‘ukayanga na kushinda mu lukumo lwanji.’ (Sala. 45:4) Yesu ukapwisha kushinda kwanji byo akataya Satana ne bandemona mu kalengwa kabula kupela mu kimye kya Bukalama bwa Myaka Kiumbi Kimo. (Lum. 20:2, 3) Diabola ne bamalaika banji byo bakebashinkila mu kalengwa kabula kupela, bakekalatu nobe bafwa mambo kechi bakekala na bulume bwa kuba kintu nangwa kimo ne. Bantu pano pa ntanda bakakasuluka kabiji bujimbijimbi bwa kwa Satana bukakubuka. Bantu popo bakakokelanga bulongo Mfumu wa lukumo washinda. Bino saka bakyangye kumona ino ntanda yonse byo ikalulwa pachepache ke paladisa, kuji kikwabo kikebalengela kusangalela pamo na Mfumu ne na bo akalamanga nabo mwiulu. Kino kijiilo kukekala lusekelo lukatampe kyo kyo tukesambapo mu mutwe walondelapo.
“Twayai tusangalale . . . mambo kijiilo kya masongola a Mwana mukooko kyafika.”—LUM. 19:7.
1, 2. (a) Masongola a bañanyi akaleta lusekelo lukatampe mwiulu? (b) Ñanyi mepuzho o tusakwisambapo?
KUNENGEZHA kijiilo kya masongola kusenda kimye kyabaya bingi. Tusakwisamba pa kijiilo kya masongola a ku bufumu kyobanengezha pa myaka 2,000. Katatakatu musongoshi aketambule na musongwa. Katatakatu mu kipango kya Mfumu mukakumbane nyimbo ya lusekelo, bamwiulu bakembanga’mba: “Totai Yehoba, mambo Yehoba Lesa wetu Wabulume Bonse waikala ke mfumu. Twayai tusangalale ne kumutumbijika mambo kijiilo kya masongola a Mwana mukooko kyafika kabiji mukazhanji winengezha kala.”—Lum. 19:6, 7.
2 Yesu Kilishitu ye “Mwana mukooko” mwina ano masongola akaleta lusekelo lukatampe mwiulu. (Yoa. 1:29) Pa juba ja masongola wavwala bivwalo bya mutundu ka? Musongwa wanji ñanyi? Bamuwamisha byepi saka akyangye kuya ku kijiilo kya masongola? Ñanyi kimye kikekalako kino kijiilo kya masongola? Byo kiji kuba’mba ano masongola akaleta lusekelo mwiulu, nanchi ne baji na luketekelo lwa kwikala pano pa ntanda nabo bakasangalala pa jino juba nyi? Byo tubena kukebesha kuyuka mikumbu ya ano mepuzho, twayai tutwajijile kwisamba Salamo 45.
3, 4. (a) Nyimbi wa masalamo waambapo’mba ka pa bivwalo bya Musongoshi bya pa masongola, kabiji ki ka kilengela Mfumu kwikala na lusekelo? (b) Nga “baana ba bakazhi ba mfumu,” ne “muka-mfumu” bakasangalela pamo na Musongoshi bo bañanyi?
3 Tangai Salamo 45:8, 9. Musongoshi aye Yesu Kilishitu wavwala bivwalo bya pa masongola a ku bufumu. Bivwalo byanji bibena kununkila nobe babikako “binunka bulongo byawamisha” bya mola ne kasiya, byo baingijishanga bena Isalela pa kulenga manyi azhila a kushinga.—Lupu. 30:23-25.
4 Nyimbo yawama yakumbana mwiulu mu kipango kya Musongoshi imuletela bingi lusekelo masongola anji byo afwenya pepi. “Muka-mfumu” naye uji bingi na lusekelo. Wimenako lubaji lwa mwiulu lwa jibumba ja Lesa muji “baana ba bakazhi ba mfumu,” ko kuba’mba bamalaika bazhila. Mwiulu baamba’mba: “Twayai tusangalale . . . mambo kijiilo kya masongola a Mwana mukooko kyafika”!
5. “Musongwa muka Mwana mukooko” ye ñanyi?
5 Tangai Salamo 45:10, 11. Twayukako Musongoshi, pano nga musongwa ye ñanyi? Uno musongwa ke jibumba ja basalwa kufuma mu kipwilo kitangijilwa ne Yesu Kilishitu. (Tangai Efisesa 5:23, 24.) Bano bakalamanga pamo ne Kilishitu mu Bufumu bwa Bumesiasa. (Luka 12:32) Bano ba 144,000, bena Kilishitu bashingwa “balondela Mwana mukooko konse konse ko aya.” (Lum. 14:1-4) Byo baji “musongwa muka Mwana mukooko,” baya na kwikala nanji mwiulu.—Lum. 21:9; Yoa. 14:2, 3.
6. Mambo ka bashingwa o bebatelela’mba “mwana wa mukazhi wa mfumu,” kabiji mambo ka o bebatundaikila ‘kuvulama balongo babo bakumubiji’?
6 Uno musongwa bamutela’mba: “Mwana wa mukazhi,” kabiji bamutela’mba ne kuba’mba, “mwana wa mukazhi wa mfumu.” (Sala. 45:13) Nga uno “mfumu” ye ñanyi? Bena Kilishitu bashingwa Yehoba wibasala kwikala “baana” banji. (Loma 8:15-17) Byo kiji kuba’mba bakekala musongwa wa mwiulu, bashingwa bebatundaika ‘kuvulama balongo babo bakumubiji, ne ba ku nzubo ya bashabo.’ Bafwainwa kutatu muchima “ku bintu biji mwiulu kechi ku bintu biji pano pa ntanda ne.”—Kolo. 3:1-4.
7. (a) Kilishitu wawamisha byepi musongwa wanji? (b) Musongwa umona byepi Musongoshi wanji?
7 Pa myaka yavula yapitapo Kilishitu wawamisha musongwa wanji saka akyangye kuya ku kijiilo kya masongola akekela mwiulu. Mutumwa Paulo walumbulwile’mba: “Byonkatu ne Kilishitu byo atemenwe kipwilo ne kwipana mwine na mambo a akyo, kuba amba ekizhijike ne kwikitokesha kupichila mu kwikyovwa na mema a mambo a Lesa, kabiji wakeba amba kipwilo kikale kya lukumo kwi aye, kyabula jitomya nangwa bulema nangwa bintu bikwabo bya byonka bino, bino kyafwainwa kwikala kyazhila kabiji kyabula kaneneno.” (Efi. 5:25-27) Paulo waambijile bena Kilishitu bashingwa ba mu Kolinda amba: “Nemuta bingi muchima byonkatu Lesa byo emuta muchima, nemulayile kwimusongwesha ku mwanamulume umo aye Kilishitu kabiji mbena kukeba kwimufikizha kwi aye nobe kisungu wawama.” (2 Ko. 11:2) Musongoshi aye Mfumu Yesu Kilishitu wakomoka buya bwa musongwa wanji mambo waitabilwa kwi Lesa kabiji kechi uji na bubipisho ne. Uno musongwa naye wayuka’mba ye “nkambo” yanji, kabiji ‘umufukamina’ mambo wayuka’mba ukekala mwatawanji.
8. Mambo ka musongwa o bamulumbulwila’mba, “wakumbanatu lukumo”?
8 Tangai Salamo 45: 13, 14a. Musongwa “wakumbanatu lukumo” bamutwala ku kijiilo kya masongola a ku bufumu. Pa Lumwekesho 21:2, uno musongwa “wavwajila bulongo mwata wanji” bamufwanyikizha ku muzhi utelwa’mba Yelusalema Mupya. Uno muzhi wa mwiulu uji na “lukumo lwa Lesa” ne kubeka kwanji “nobe kwa jibwe ja buneme kabiji nobe kubeka kwa jibwe ja yasipa.” (Lum. 21:10, 11) Buya bwa Yelusalema Mupya bebulumbulula bingi bulongo mu buku wa Lumwekesho. (Lum. 21:18-21) O ene mambo nyimbi wa masalamo o aambijile’mba, “wakumbanatu lukumo.” Wafwainwa kwikala bino mambo ano masongola a ku bufumu akekela mwiulu.
9. Ku ñanyi “mfumu” ko bakatwala musongwa, kabiji uno musongwa wavwala byepi?
9 Musongwa bakamutwala ku Musongoshi, aye Mfumu wa Bumesiasa. Wamuwamisha musongwa ne ‘kumutokesha kupichila mu kumovwa na mema a mambo a Lesa.’ Uno musongwa ‘wazhila kabiji kechi uji na kaneneno’ ne. (Efi. 5:26, 27) Kabiji musongwa wavwala bivwalo byafwainwa ku kijiilo kya masongola. Wamweka bulongo! “Bivwalo byanji bebilukila na ngolode” kabiji “ukatwalwa kuji mfumu mu bivwalo byo balukilapo ne bya buya.” Pa masongola a Mwana mukooko, “mukazhanji bamuswishishe kuvwala kisapi kya linenyi kyawamisha, kyakema kabiji kyatoka. Kino kisapi kimenako byubilo byaoloka bya bazhijikwa.”—Lum. 19:8.
10. Ñanyi kimye kyafwainwa kwikalako kijiilo kya masongola a Mwana mukooko?
10 Tangai Lumwekesho 19:7. Ñanyi kimye kyafwainwa kwikalako kijiilo kya masongola a Mwana mukooko? Nangwa kya kuba “mukazhanji winengezha kala” kuya ku kijiilo kya masongola, bino byepelo byalondelapo kechi byalumbulula bikamweka pa kijiilo kya masongola ne. Byalumbulula bikamweka ku mpelo ya malwa akatampe. (Lum. 19:11-21) Nanchi kino kibena kulumbulula’mba ano masongola akekalako aye Mfumu Musongoshi saka akyangye kupwisha kushinda nyi? Ine. Mambo bimwesho byanembwa mu buku wa Lumwekesho kechi byalumbulula bintu mu ndonda ne. Mu Salamo 45, aye Mfumu Yesu Kilishitu patanshi wanyinga mpoko ne ‘kuya na kushinda’ balwanyi banji bonse, apa bino ano masongola a ku bufumu aikalako.—Sala. 45:3, 4.
11. Ñanyi bintu Kilishitu byo akoba patanshi, kijiilo kya masongola saka kikyangye kwikalako?
11 Kwesakana na byo twafunda, twamona kuba’mba ndonda ya bino bintu ikekala bino: Patanshi, bakonauna “awa pite mukatampe,” ko kuba’mba Babilona Mukatampe, bupopweshi bwa bubela bwa ntanda yonse. (Lum. 17:1, 5, 16, 17; 19:1, 2) Kepo Kilishitu a konauna ntanda ibi ya kwa Satana pa Amagedonyi, “nkondo ya aja juba jikatampe ja Lesa Wabulume Bonse.” (Lum. 16:14-16; 19:19-21) Kikapelako, aye Mfumu Wayukisha Kulwa Nkondo ukapwisha kushinda byo akataya Satana ne bandemona banji mu kalengwa kabula kupela, mo bakekala nobe bafwa.—Lum. 20:1-3.
12, 13. (a) Ñanyi kimye kikekalako kijiilo kya masongola a Mwana mukooko? (b) Bañanyi bakasangalala pa kijiilo kya masongola a Mwana mukooko mwiulu?
12 Mu ano moba akupelako mwina Kilishitu washingwa inge wafwa usangulwa ne kuya mwiulu. Babilona Mukatampe byo bakamonauna, Yesu popo akakonkanya bonse ba mu jibumba ja musongwa. (1 Tesa. 4:16, 17) Ba mu jibumba ja “musongwa” bonse bakekala mwiulu nkondo ya Amagedonyi saka ikyangye kutatula. Masongola a Mwana mukooko akekalako panyuma ya ino nkondo. Kino kijiilo kya masongola byo kikaletapo lusekelo! Lumwekesho 19:9 waamba’mba: “Batokwa aba bo baita ku kijiilo kya mabanga kya masongola a Mwana mukooko.” Ba 144,000 baji mu jibumba ja musongwa bakekala bingi na lusekelo. Musongoshi aye Mfumu ukekala bingi na lusekelo bonse bashingwa byo bakekala nanji, mu bukifwanyikizho na ‘kuja ne kutoma binyu mu Bufumu bwa Lesa.’ Bino, musongwa ne Musongoshi kechi bo bonkatu bakela na lusekelo pa kijiilo kya masongola a Mwana mukooko ne.
13 Byonka byo twaji kutanga, mwiulu bakembanga’mba: “Twayai tusangalale ne kumutumbijika mambo kijiilo kya masongola a Mwana mukooko kyafika kabiji mukazhanji winengezha kala.” (Lum. 19:6, 7) Nga bapopweshi ba kwa Yehoba ba pano pa ntanda kikela byepi? Nanchi nabo bakasangalala nyi?
14. ‘Bazhike bamulondela’ batongolwa mu Salamo 45, bo bañanyi?
14 Tangai Salamo 45:12, 14b, 15. Ngauzhi Zekaliya waambijile jimo kuba’mba mu moba akupelako bantu mwaya ntanda yonse bakakwatankana kwingijila Yehoba na bashingwa bashalapo. Wanembele’mba: “Mu oa moba bantu jikumi ba mu mikoka yamba milaka yapusana-pusana bakakwata ku mukangyo wa Muyudea ne kumwambila’mba: ‘Tuyenga nenu, mambo twaumvwa’mba Lesa muji nanji.’” (Zeka. 8:23) Pa Salamo 45:12, bano “bantu jikumi” bo boba bobatela’mba, “mwana wa mukazhi wa Tila” ne “banonshi ba mu bantu.” Bakwasha bashingwa bashalapo pa kuba’mba nabo bebakwashenga kwingijila Yehoba. Kutendeka mu 1935, bashingwa bakwasha bantu bavula ‘kwalulukila ku bololoke.’ (Da. 12:3) Bano “bantu jikumi” bakishinka ku bena Kilishitu bashingwa betokesha byo baleka bupopweshi bwa bubela. O ene mambo o batelelwa’mba: bazhike nangwa’mba babisungu bamulondela. Bepana kwi Yehoba kabiji bakishinka ku Mfumu, Yesu Kilishitu.
15. ‘Bazhike’ bengijila byepi pamo na bashingwa?
15 Bashalapo ba mu jibumba ja musongwa basanchila bingi bano ‘bazhike bebalondela’ pa byo bengila na kizaku mwingilo wa kusapwila “mambo awama a Bufumu.” (Mat. 24:14) “Mupashi wazhila ne musongwa” kechi bo bambatu’mba, “Iyai” ne, bino ne bonse bomvwa nabo bamba’mba, “iyai.” (Lum. 22:17) “Mikooko ikwabo” yumvwa ba mu jibumba ja musongwa byo bamba’mba, “iyai,” kabiji nabo bakwatankana nabo mu kwamba’mba, “iyai” ku bekala pano pa ntanda.—Yoa. 10:16.
16. Ñanyi jishuko Yehoba jo apa mikooko ikwabo?
16 Kuyuka’mba Shanji Musongoshi, aye Yehoba wanengezha kuba’mba mikooko ikwabo nayo ikasangalale pa juba ja kijiilo kya masongola a Mwana mukooko kwibaletela bingi lusekelo bashingwa. Kyaambijilwe jimo kuba’mba bano ‘bazhike nangwa’mba babisungu’ bamulondela musongwa “bakatwalwa na lusekelo ne kusangalala.” Kya kine, mikooko ikwabo iji na luketekelo lwa kwikala pano pa ntanda nayo ikasangalela pamo na bonse ba mu kisemi kya kwa Yehoba pa juba ja kijiilo kya masongola a Mwana mukooko kikekela mwiulu. Onkao mambo, kyailamo buku wa Lumwekesho byo aamba’mba, “jibumba jikatampe,” ja bengijila Yehoba pano pa ntanda bebamwene “saka baimana kulutwe ya jitanda ne ku meso a Mwana mukooko.” Bengijila Yehoba mwingilo wazhila mu kipango kya nzubo ya Lesa ya ku mupashi.—Lum. 7:9, 15.
17, 18. Ñanyi bintu byawama bikaleta masongola a Mwana mukooko mu ntanda ipya, kabiji mu Bukalama bwanji bwa Myaka Kiumbi Kimo, Kilishitu ukekala Shabantu mu ñanyi jishinda?
17 Tangai Salamo 45:16. Bintu byawama bikaleta ano masongola mu ntanda ipya bikasangajika bingi bazhike nangwa’mba babisungu ba musongwa wa kwa Kilishitu. Musongoshi aye Mfumu ukasangula “bashabo” bafwile kala kuba’mba bekale “baana” banji pano pa ntanda. (Yoa. 5:25-29; Hebe. 11:35) Pa bano popo akatongola ne bakwikala “bitumbafumu panopantanda ponse.” Kwa kubula nangwa kuzhinaukatu ne, Kilishitu ukatongola bamo mu bakalama bakishinka ba mu ano moba kwikala bakutangijila mu ntanda ipya.—Isa. 32:1.
18 Kilishitu naye ukekala Shabantu mu Bukalama bwanji bwa Myaka Kiumbi Kimo. Mu ñanyi jishinda? Mambo bonse bakekala na bumi bwa myaka ne myaka pano pa ntanda na mambo a kwikala na lwitabilo mu kitapisho kya bukuzhi bwa kwa Yesu. O ene mambo Kilishitu o akekela “Shabantu wa myaka.”—Isa. 9:6, 7.
19, 20. Bintu byawama byatongolwa mu Salamo 45 byakunza byepi bonse bena Kilishitu bakine?
19 Tangai Salamo 45:1, 17. Bintu byanembwa mu Salamo 45 byanema bingi ku bena Kilishitu bonse. Bashingwa bashalapo baji bingi na lusekelo byo bayuka kuba’mba katatakatu bakatane balongo babo ne Musongoshi mwiulu. Mikooko ikwabo yatundaikwa kutwajijila kukokela Mfumu wa lukumo ne kutwajijila kumwesha lusanchilo pa jishuko ja kwingijila pamo na ba mu jibumba ja musongwa bakiji pano pa ntanda. Panyuma ya kijiilo kya masongola, Kilishitu ne bo akalamanga nabo mu Bufumu bakobila bantu bakekala pano pa ntanda bintu byawama bingi.—Lum. 7:17; 21:1-4.
20 Twatundaikwa kutwajijila ‘kuyukanyikisha jizhina janji byo tubena kutengela kifika kwa milaye ya ‘bintu byawama’ bikoba uno Mfumu wa Bumesiasa.’ Twayai twibikeko pa kuba’mba tukekale pa bantu bakatwajijila kutota Mfumu “myaka ne myaka.”
MWANAMUKAZHI wafwilwa wakumbata mwananji kalombwana, umotu ye ajinga nanji. Uno mwanamukazhi ubena kumona nobe ubena kulota. Mambo papichiletu kakimye kacheche kufuma po alamijile uno kalombwana mu maboko anji saka afwa. Uno mwanamukazhi pano uji bingi na lusekelo byo abena kutala mwananji wasangulwa. Mwenyi waikelenga mu nzubo yanji wamwambijile’mba: “Talai, mwanenu’we, ke mumi.”
Papita ne myaka 3,000 kufuma pa ubijilwe luno lusanguko. Mwakonsha kutanga pa luno lusanguko mu 1 Bamfumu kitango 17. Mwenyi ye baikajilenga nanji wajinga Elaija ngauzhi wa Lesa. Nga inanji uno kalombwana wajinga ñanyi? Uno mwanamukazhi wafwilwa waikalanga mu muzhi wa Zalefwata kechi bamutongolapo jizhina ne. Lusanguko lwa mwananji lwakoseshe bingi lwitabilo lwanji. Byo musakutanganga, musakufunjilako bintu byanema bingi kwi aye.
Yehoba wafuukwile kuba’mba kwikale kyashi kikatampe mu moba a bukalama bwa kwa Ahaba, Mfumu mubi wa bena Isalela. Elaija byo aawile kuba’mba kubena kwiya kyashi, Lesa wamufile na mambo a kwa Ahaba ne kumujisha mu jishinda ja kukumya. Bikwangala byo byamuletelanga shinkwa ne nyama. Yehoba waambijile Elaija amba: “Imana, uyenga ku Zalefwata, wa ku Shidona, ukekaleko mambo nakambizha kala mwanamukazhi wafwilwa wa konkakwa namba akakujishenga.”—1 Mfu. 17:1-9.
Elaija byo afikile mu muzhi wa Zalefwata, wamwene mwanamukazhi wafwilwa wayanda saka abena kutolaula nsala. Nanchi ye wajinga mwanamukazhi ukajishanga ngauzhi nyi? Pano wakonsheshe byepi kuba bino byo ajinga muyanji? Nangwa kya kuba Elaija kampe wazhinaukilenga, watendekele kwisamba na uno mwanamukazhi. Wamwambijile’mba: “Ndetelaipo mema pa nsanyi ntome.” Byo akiyilenga’mba, nkalete mema, Elaija wamubijikile’mba: “Munsendelepo ne kashinkwa mu kuboko.” (1 Mfu. 17:10, 11) Kupa uno mwenyi mema a kutoma kechi kwakatezhe uno mwanamukazhi ne, pakuba kumupa shinkwa kechi kwapelele ne.
Uno mwanamukazhi wamukumbwile’mba: “Monka mwaikajila na bumi Yehoba Lesa wenu, kafwapo nangwa kamo ko nasoka ne, kanatu mukono umo wa bunga buji mu kalondo, ne tumanyi tucheche tuji mu musashi; ne pano mbenakutola nsala ibiji namba ngye na kwituteka twami ami mwine ne mwanami wamulume, tuje ne kufwa tufwe.” (1 Mfu. 17:12) Akitwayai tumone bishinka byajinga mu uno mwisambo.
Uno mwanamukazhi wafwilwa wayukile kuba’mba Elaija wajinga mwina Isalela wakamwa Lesa. Kino kyamwekela mu byambo byanji bya kuba’mba, “monka mwaikajila na bumi Yehoba Lesa wenu.” Nangwa kya kuba uno mwanamukazhi wayukileko bicheche pe Lesa wa bena Isalela, pano bino kechi wamuyukile kya kuba waamba byambo nabiji bya kuba’mba, “Lesa wami” pa kwamba pe Yehoba ne. Muzhi wa Zalefwata mo aikalanga wajinga muzhi mukatampe wa bena Fenesya mu kyalo kya Shidona. Kyamweka mu muzhi wa Zalefwata mwaikalanga bantu bavula bingi bapopwelanga Baela. Nangwa byonkabyo, Yehoba wamwenemo kintu kyawama mu muchima wa uno mwanamukazhi wafwilwa.
Uno mwanamukazhi wafwilwa wa ku Zalefwata wajinga na lwitabilo nangwa kya kuba waikalanga mu bantu bapopwelanga bankishi. Yehoba watumine Elaija ku uno mwanamukazhi wafwilwa kuba’mba ebalamine pamo. Twakonsha tufunjilako kintu kyanema bingi ku kino.
Kechi bonse baikalanga mu Zalefwata mo bapopwelanga Baela bajinga na bubipisho ne. Yehoba pa kutuma Elaija ku uno mwanamukazhi wafwilwa wamwesheshe kuba’mba umona bantu bakishinka bakyangye kutendeka kumupopwela. Kya kine “mu bisaka byonse muntu wakamwa Lesa ne kuba byaoloka ye witabilwa kwi aye.”—Byu. 10:35.
Bantu banga bekala mu nyaunda yenu baji nobe uno mwanamukazhi wa ku Zalefwata? Nangwa kya kuba bekala mu bantu baji mu bupopweshi bwa bubela, bamo bakebesha bingi kuba byawama. Bakonsha kuyukako Yehoba pacheche nangwa ne, onkao mambo, bakeba kwibakwasha pa kuba’mba bayuke bupopweshi bwa kine. Nanchi mukebakeba ne kukwasha bantu ba uno mutundu nyi?
Akilangulukaipo bulongo pa kintu Elaija kyo aambijile uno mwanamukazhi wafwilwa kuba’mba amubile. Uno mwanamukazhi wamubujile’mba inge alenge kashinkwa kanji aye ne mwananji, byo basa kuja ne kufwa bafwe. Bino Elaija wamwambijile’mba ka? Wamwambijile’mba: “Kuchina ne; yainga mukobe monka mo mwaambila; patanshi mukingubileko amiwa kashinkwa mundetele, apa bino mutekenga kenu anwe bene ne mwanenu. Mambo Yehoba Lesa wa Isalela waamba bino amba: ‘Mu aka kalondo ka bunga, bunga kechi bukapwamo ne, ne mu awa musashi wa manyi, manyi kechi akapwamo ne, kufika ne ku juba jo akatuma mvula Yehoba pano panshi.’”—1 Mfu. 17:11-14.
Bamo inge baambile’mba, ‘Kechi nakonsha kwimupa kajo kami kapelako ne.’ Pano bino, uno mwanamukazhi wafwilwa kechi wakaine ne. Nangwa kya kuba kechi wayukile Yehoba bulongo ne, waketekejile Elaija, ne kuba byo amubujile. Kino kintu kyaesekele lwitabilo lwanji. Uno mwanamukazhi waubile kintu kya maana.
Lesa kechi wamulekelejile uno mwanamukazhi wafwilwa wayanda ne. Kwesakana na bya mwambijile Elaija, Yehoba wibapelenga kajo ka kuja Elaija, mwanamukazhi wafwilwa ne mwananji kufikatu ne kyanshi byo kyapwile. “Bunga kechi bwapwile mu kalondo ne, ne manyi nao kechi apwile mu musashi ne, monka mwayijile jiwi ja Yehoba jo aambile mwi Elaija.” (1 Mfu. 17:16; 18:1) Inge kya kuba uno mwanamukazhi wakaine, awa shinkwa ye alengele ku abwa bunga ne manyi inge ye wapeleleko. Pa kuba aye waswile na mambo a lwitabilo, waketekejile Yehoba kyo kyamulengejile kupa Elaija patanshi.
Ku kino tubena kufunjilako kuba’mba Yehoba upesha bonse boba bintu na lwitabilo. Yehoba ukemukwasha inge mwamwesha lwitabilo kimye bukishinka bwenu kyo bwaesekwa. Ukemumwena bya mu bwikalo, ukemuzhikijila, kabiji ukekala Mulunda nenu wa kwimukwasha kuchinchika meseko.—Lupu. 3:13-15.
Mu 1898, Kyamba kya Usopa kya Zion’s Watch Tower kyalumbulwile kishinka kyo tufunjilako ku uno mwanamukazhi amba: “Uno mwanamukazhi bamukwashishe kwi Nkambo mambo wajinga na lwitabilo lwamulengejile kukokela. Inge waji wakaine kumwesha lwitabilo, inge kwamwekele mukwabo mwanamukazhi wafwilwa wa kuba bino. Kyo kimotu ne atweba pa bimye bimo mu lwendo lwetu lwa kuya ku bumi, Nkambo uswisha bintu byeseka lwitabilo lwetu. Inge twauba bintu mu lwitabilo uketupesha, inge twabula kuba bino, tukapusumuna jishuko.”
Inge ketupite mu meseko, twafwainwa kukeba lutangijilo lwa Lesa kufuma mu Binembelo ne mu mabuku alumbulula Baibolo. Ne kubila bintu monka mwayila lutangijilo lwa kwa Yehoba nangwa kya kuba kyamweka kukatazha kuba bino. Kya kine, uketupesha inge ketube bintu mwayila bino byambo bya maana bya kuba’mba: “Ketekela mwi Yehoba na muchima wobe yense, ne kuta muchima ku milangwe yobe obe mwine ne. Umuvulukenga konse konse ko uya ne aye ukakolwela mashinda obe.”—Mana 3:5, 6
Lwitabilo lwa uno mwanamukazhi wafwilwa lwaesekelwe mu jishinda jikwabo. Jishimikila ja mu Baibolo jaamba’mba: “Pa kupitapo moba mwana wa mulume wa yewa mwanamukazhi mwina nzubo wakolelwe; kabiji kikola kyanji kyakoleshe, kya kuba ne kufwa wafwile.” Pa kukeba kuyuka kyalengela mwananji kufwa, uno mwanamukazhi waambijile Elaija amba: “I kika kyo natamisha kwi anweba muntu wa Lesa? Mwaiya kuno na kumvulula bubi bwami ne kuleta lufu ku mwanaminyi?” (1 Mfu. 17:17, 18) Bino byambo byo aambile ku muchima saka kwakola byatala mwepi?
Nanchi uno mwanamukazhi wavulukile mambo o alengele ayajishenga jiwi janji ja mu muchima nyi? Nanchi walangulukile kuba’mba lufu lwa mwananji lwafuma kwi Lesa kabiji Elaija yeye baingijishe kwi Lesa kuleta lufu ku mwananji nyi? Baibolo kechi waambapo ne, bino kishinka kimo kyalalatu patoka: Uno mwanamukazhi kechi wapelengamo Lesa mambo ne.
Kyafwainwa kyamukolele bingi ku muchima Elaija pa lufu lwa uno kalombwana wa mwanamukazhi wafwilwa ne byo amujijile’mba kwiya kwa uno ngauzhi ko kwalengela mwananji kufwa. Wasendele uno kalombwana wafwa ne kumutwala pa nzubo ya peulu, kabiji Elaija wajijile’mba: “Anweba Yehoba Lesa wami, mwaleta kala bya malwa ne pa uno mwanamukazhi ye naikalako bya kumwipayila mwananji wa mulumenyi?” Uno ngauzhi kyamukolele bingi mu muchima pa kulanguluka pa mwenga ukeya pa jizhina ja Lesa inge waswisha kino kintu kyatama kumwekela uno mwanamukazhi wawama uji na muchima wa kutambwila benyi. Elaija wamusashijile’mba: “Anweba Yehoba Lesa wami, lekai mupashi wa ye uno mwana abwele mwi aye jibiji.”—1 Mfu. 17:20, 21.
Yehoba waumvwine. Mwanamukazhi wafwilwa walamine ngauzhi kabiji wajinga na lwitabilo. Kyamweka Lesa waswishe kikola kwipaya uno kalombwana mambo wayukile’mba usakumusangula. Kabiji wayukile ne kuba’mba luno lusanguko lutanshi luji mu Binembelo lukalengela bantu bavula kulutwe kwikala na luketekelo. Elaija byo amusashijile, Yehoba wasangwile uno kalombwana. Akifwanyikizhai lusekelo lwajinga na mwanamukazhi wafwilwa, Elaija byo amwambijile’mba: “Talai, mwanenu’we, ke mumi.” Mwanamukazhi wafwilwa waambijile Elaija amba: “Pano po po nayuka namba anweba mwi muntu wa Lesa, kabiji ne jiwi ja Yehoba jilupuka ku kanwa kenu jo ja kine.”—1 Mfu. 17:22-24.
Jishimikila jiji mu 1 Bamfumu kitango 17 kechi jaambapo bikwabo pa uno mwanamukazhi ne. Uno mwanamukazhi kyamweka watwajijile kwingijila Yehoba mu bukishinka mambo ne Yesu waambile byambo byawama pe aye. Jino jishimikila jitufunjisha kuba’mba Lesa upesha bonse bobila byawama bakalume banji. (Mat. 25:34-40) Jimwesha ne kuba’mba Yehoba umwena bintu bantu banji bakishinka nangwa bwikalo bwakatazhapotu byepi. (Mat. 6:25-34) Jino jishimikila jitulengela ne kushiinwa kuba’mba Yehoba uji na bulume kabiji ukebesha bingi kusangula bafwa. (Byu. 24:15) Kwambatu kine, bino ke bishinka byanema bingi bitulengela kuvuluka mwanamukazhi wafwilwa wa ku Zalefwata.
“Byo abika butemwe bwanji pe amiwa, onkao mambo ne amiwa nkamupokolola: Nkamutwala peulu, mambo aye wayuka jizhina jami.”—SALA. 91:14.
1, 2. Twapusana pusana byepi mu nkomeno ne mu mashinda o twafunjilamo bukine?
YEHOBA ye wabikileko lunengezho lwa kisemi. (Efi. 3:14, 15) Nangwatu twi ba mu kisemi kimo twapusana mu byubilo ne mu bintutu bikwabo. Kampe bemukomesha ku bansemi benu kufuma ku bulukeke kufika ne ku bukulumpe. Bamo, baana bakishale bansemi babo bafwile na bikola, mu mapuso, nangwa ku bintutu bikwabo bipayañana. Kabiji bakwabo kechi bakimonapo kala bansemi babo ne.
2 Atweba bonse twi ba mu kisemi kimo kya bapopweshi ba kwa Yehoba, bino twafunjile bukine mu mashinda apusana pusana. Kampe bemukomeshe ku bansemi bemufunjishanga mafunde a mu Baibolo kufumatu ku bwanyike. (Mpitu. 6:6, 7) Nangwa byonka byo kiji ku bantu bavula bafunda bukine, kampe ne anweba bemutaine ku bakalume ba kwa Yehoba mu mwingilo wa kusapwila ne kwimufunjisha bukine.—Loma 10:13-15; 1 Timo. 2:3, 4.
3. Mu ñanyi bintu mo twipasha atweba bonse?
3 Nangwa kya kuba twapusana pusana mu bintu bimo nabiji byo twaambapo, bino atweba bantu bonse kuji bintu bimo mo twipasha. Bonse tuyanda na mambo a kubula lukokelo kwa kwa Adama kabiji bonse twaswana bumbulwa kulumbuluka, bundengamambo ne lufu. (Loma 5:12) Nangwa kiji bino, byo tuji bapopweshi banji bakishinka, twakonsha kwita Yehoba amba “Shetu.” Mu moba a kala, bantu bo basajile kwi Lesa baambile byambo biji pa Isaya 64:8 bya kuba’mba: “Anweba Yehoba, mwi Shetu.” O ene mambo Yesu o atendekejile lulombelo lwanji lwa kumwenako amba: “Tata wetu wa mwiulu, jizhina jenu jizhile.”—Mat. 6:9.
4, 5. Tusakwisamba pa ñanyi bintu bisakubaisha butemwe bo twatemwa Yehoba, Shetu wa mwiulu?
4 Shetu wa mwiulu witupa byo tukeba ne kwituzhikijila mambo twita pa jizhina janji na lwitabilo. Nyimbi wa masalamo waambile byaambile Yehoba amba: “Byo abika butemwe bwanji pe amiwa, onkao mambo ne amiwa nkamupokolola: Nkamutwala peulu, mambo aye wayuka jizhina jami.” (Sala. 91:14) Kya kine, Yehoba Lesa upokolola bantu banji ku balwanyi ne kwibazhikijila kuba’mba babule kwibonauna.
5 Pa kuba’mba tubaishe butemwe bo twatemwa Shetu wa mwiulu, twayai twisambe pa bino bishinka bisatu byanema bingi: (1) Shetu ye Mpanyi. (2) Yehoba Wituzhikijila. (3) Lesa Mulunda netu wa kine. Byo tusakwisambanga pa bino bishinka, tulangulukenga pa bulunda bwetu ne Lesa, ne kumona byo twakonsha kumunemeka byo aji Shetu. Kabiji tulangulukenga ne pa bintu byawama Yehoba byo obila bonse bafwenya kwipi ne aye.—Yako. 4:8.
6. Ñanyi bupe bwitupa Yehoba bumwesha kuba’mba ye Mpanyi wa “bya bupe byonse byawama”?
6 “Mwana wa bwanga Yakoba wanembele’mba: “Bya bupe byonse byawama ne byalumbuluka bifuma mwiulu, saka biya panshi kufuma kwi Shetu wa byeya bya mwiulu, ubula kwaluka byaluka kimvule.” (Yako. 1:17) Bumi ke bupe bwanema bingi bwitupa Yehoba. (Sala. 36:9) Kuba kyaswa muchima wa Lesa mu bwikalo bwetu kwitulengela kwiyowa mapesho anji luno ne kwikala na luketekelo lwa kukekala na bumi bwa myaka ne myaka mu ntanda ipya. (Mana 10:22; 2 Pe. 3:13) Pano kiji byepi bino, byo kiji kuba’mba atweba bonse twaswana bundengamambo, lufu ne bumbulwa kulumbuluka bwa kwa Adama?
7. Yehoba witukwasha byepi kwikala na bulunda bwawama ne aye?
7 Kabiji Yehoba ye Mpanyi Mukatampe ne mu mashindatu akwabo. Kya kumwenako, witupokolola na mambo a lusa lwanji lukatampe. Atweba bonse twaswana bumbulwa kulumbuluka bwa shetu mutanshi wa pano pa ntanda. (Loma 3:23) Nangwa byonkabyo, na mambo a butemwe bwanji, Yehoba witunengezhezha jishinda ja kwikelamo na bulunda bwawama ne aye. Mutumwa Yoano wanembele’mba: “Monka muno mo mwamwekela butemwe bwa Lesa kwi atweba,” mambo “Lesa watumine Mwananji yenkawa umotu pano pa ntanda kuba amba tukekale na bumi kupichila mwi aye. Buno butemwe kechi bulumbulula amba atweba yetu twamutemenwe Lesa ne, bino aye ye witutemenwe ne kutuma Mwananji kwikala kitapisho kya kufuta mambo etu kuba amba tupwane ne Lesa.”—1 Yoa. 4:9, 10.
8, 9. Yehoba wamwesheshe byepi bumpanyi bwanji mu moba a kwa Abalahama? (Monai kipikichala kitanshi.)
8 Saka kwa kishala myaka 1,900, Yesu sa akyangye kusemwa, bintu byamwekele mu bwikalo bwa kwa Abalahama byamwesheshe Yehoba byo akoba pa kupana bumi bwa myaka ne myaka. Pa Bahebelu 11:17-19 palumbulula kuba’mba: “Lwitabilo lo lwalengejile Abalahama kukeba kulambula Izaka kimye kyo bamwesekele; uno muntu watambwile milaye na lusekelo, wakebele kulambula mwananji yenkawa umotu, nangwa kya kuba kyaambilwe pe aye amba: ‘Awa ukatelwa amba “lukunwa wobe,” ukafuma mwi Izaka.’ Bino walangulukile amba Lesa wakonsha kumusangula ku bafu; bamupele mwananji kufuma mu maboko a lufu kabiji kino kyajinga ke kifwanyikizho.” Byonkatu Abalahama byo aswile kulambula mwananji, Izaka, ne Yehoba naye byo byo apaine mwananji, Yesu Kilishitu pa kupulusha bantu.—Tangai Yoano 3:16, 36.
9 Izaka wafwainwa waumvwine bingi bulongo byo bamupokolwele ku lufu. Wafwainwa wamusanchijile bingi Lesa pa kupana mulambo, mukooko mulume wipikankenye mu kitoto ne kumupingakenya pe aye. (Nte. 22:10-13) O ene mambo aya mpunzha o batendekejile kwitela’mba, “Yehoba-jaile,” kilumbulula mu Kihebelu amba, “Yehoba-umwena.”—Nte. 22:14.
10, 11. Bañanyi batangijila “mwingilo wa kupwainyamo bantu” ne Lesa, kabiji bengila byepi uno mwingilo?
10 Kulanguluka pa bintu byonse bitunengezhezha Yehoba, kwitulengela kuyuka kuba’mba kwa kubula kitapisho kya kwa Yesu Kilishitu kechi twakonsha kwikala balunda ne Lesa ne. Paulo wanembele’mba: “Mambo twalanguluka bino amba, muntu umo wafwijile bantu bonse. Kino kiji bino mambo bantu bonse bafwile kala; wafwijile bonse ne kusangulwa kuba amba aba baji na bumi kechi bobengatu bintu byo bakeba bene ne, poso kuba byo akeba.”—2 Ko. 5:14, 15.
11 Bena Kilishitu batanshi baingilanga “mwingilo wa kupwainyamo bantu” ne Lesa na lusekelo mambo batemenwe Lesa kabiji bamusanchilanga bingi pa kwibapa jishuko ja kumwingijila. Mwingilo wabo kusapwila ne kulenga bana ba bwanga walengejile bantu ba michima ya kishinka kupwana ne Lesa, kwikala balunda bawama ne aye, kabiji mu kuya kwa moba baikele baana ba Lesa mwiulu. Mu ano moba, bakalume bashingwa ba kwa Yehoba nabo bengila yenka uno mwingilo. Bengila nobe bantomesha ba kwa Lesa ne Kilishitu. Uno mwingilo wa kusapwila ye bengila ulengela bantu bamichima ya kishinka kufwenya kwipi ne Yehoba ne kwikala bapopweshi banji.—Tangai 2 Kolinda 5:18-20; Yoa. 6:44; Byu. 13:48.
12, 13. Twakonsha kumusanchila byepi Yehoba pa bintu byavula byo etubila?
12 Kusanta pa bibobila Yehoba aye Mpanyi Mukatampe kulengela mikooko ikwabo kukwatankana na bashingwa mu mwingilo wa kusapwila mambo awama. Mu uno mwingilo twingijisha Baibolo, bupe bukwabo bwanema bingi bwitupa Lesa. (2 Timo. 3:16, 17) Mu mwingilo wetu wa kusapwila, tupa bantu jishuko ja kukekala na bumi bwa myaka ne myaka kupichila mu kwingijisha bulongo Mambo a Lesa anembelwe na lutangijilo lwa mupashi wazhila. Yehoba upana ne mupashi wazhila wa kwitukwasha kutwajijila mu mwingilo wa kusapwila. Pa kuba’mba twingile bulongo uno mwingilo, atweba bonse twafwainwa kuketekela mu mupashi wazhila. (Zeka. 4:6; Luka 11:13) Bifumamo byawama bingi, nabiji byo tutanga mu mashimikila ekala mu buku wa Yearbook of Jehovah’s Witnesses ye tutambula pa mwaka pa mwaka. Ke jishuko jikatampe bingi kwingilako uno mwingilo utumbijika Shetu kabiji Mpanyi.
13 Byo kiji kuba’mba Lesa witupa bintu byavula, twafwainwa kwiipuzha amba: ‘Nanchi mbena kwingila papelela bulume bwami mu mwingilo wa kusapwila, kumwesha kuba’mba mbena kumusanchila Yehoba pa byonse byo ampa nyi? Nakonsha kuwamishako byepi busendwe bwami byo nji musapwishi wa mambo awama?’ Twakonsha kumwesha kuba’mba tumusanchila bingi Yehoba pa byo etubila kupichila mu kutangizhako Bufumu mu bwikalo bwetu. Inge twauba bino, Yehoba uketumwenanga byo tukajilwa mu bwikalo. (Mat. 6:25-33) Na mambo a kuba Lesa witutemwa, ne atweba twafwainwa kwibikako kusangajika muchima wanji.—Mana 27:11.
14. Yehoba watwajijila byepi kwikala Mupokolweshi wa bantu banji?
14 Nyimbi wa masalamo Davida waimbile’mba: “Amiwa ne muyanji ne wakajilwa; Nangwa byonkabyo aye Nkambo undanguluka: Anweba mwi nkwasho wami, mwi mupokolweshi wami.” (Sala. 40:17) Kimye byonse Yehoba upokolola bantu banji mu bujibumba, kikatakata inge kebebamanyike nangwa inge kebakebe kwibavizha ku balwanyi babo. Tumusanchila bingi Lesa pa byo etukwasha mu bimye bya uno mutundu, ne pa bintu byavula byo etubila pa kuba’mba tutwajijile kwikala bakishinka kwi aye mu bino bimye byakatazha.
15. Ambai kyamwekele kibena kumwesha shetu watemwa mwananji byo amuzhikijila?
15 Shetu watemwa baana banji wibamwena bintu bya mu bwikalo ne kwibazhikijila. Mwayilatu kisemwa wibikako kwibapokolola inge baji mu kizumba. Mulongo umo uvuluka kyamumwekejile byo ajingatu mwanyike. Aye ne bashanji byo bafuminenga mu mwingilo wa kusapwila bataine kakola kayula na mambo a mvula mukatampe wanokele. Pa kuba’mba baabuke kano kakola, bafwainwe kukiluka kufuma pa jibwe jimo kuya pa jikwabo jajinga bushiya. Aye ye watendekejilepo kukiluka, byo auba’mba nyante pa jibwe, watezhimukile waponena pa mema, watomena ne jibiji. Uno mwanyike wafwainwa waumvwine bingi bulongo bashanji byo bamukwachile na ngovu pa kipuzhi ne kumupulusha! Shetu wa mwiulu naye witupokolola mu bizumba bya mu ino ntanda ibi ne kwi Satana, kalama wayo. Yehoba ye yenkatu wayuka kuzhikijila ye twafwainwa kuketekela.—Mat. 6:13; 1 Yoa. 5:19.
16, 17. Yehoba wakwashishe byepi ne kuzhikijila bena Isalela kimye kyo balwilenga na bena Amaleki?
16 Byamwekele panyuma kupokolola bena Isalela mu buzha mu Ijipita ne kwibabusha Kalunga Kachila mu jishinda ja kukumya mu 1513 B.C.E., bimwesha Yehoba byo azhikijila bantu banji. Byo bailenga mu kiselebwa, bafikile pa Lefidimu saka bakyangye kufika ku Mutumba wa Sinai.
17 Kwesakana na byaamba bungauzhi buji pa Ntendekelo 3:15, Satana wafwainwa wakebeshe bingi kulukuka bena Isalela pa kikye kimye mambo bamwekelenga nobe bapelelwa. Waubile bino kupichila mu kwingijisha bena Amaleki bajinga balwanyi ba bantu ba Lesa. (Bala. 24:20) Akilangulukai pa byaubile Yehoba kwingijisha bakalume banji bakishinka bana—ba Yoshua, Mosesa, Alona ne Hula. Yoshua byo alwilenga nkondo na bena Amaleki, Mosesa, Alona, ne Hula bajinga peulu ya katumbatumba kajinga kipikipi nako balwijilenga. Bena Isalela bashinjilenga inge Mosesa wasuntula maboko. Inge maboko anji akoka, Alona ne Hula bamukwashishengako kwiasuntula. Na mambo a kuba’mba Yehoba wibakwashishe ne kwibazhikijila, “Yoshua wavizhizhe Amaleki ne bantu banji na mpoko.” (Lupu. 17:8-13) Mosesa washimikile kyakusokelapo bitapisho ne kwikitela mu Kihebelu amba, “Yehoba-nisi” kilumbulula’mba, “Yehoba kyo kyami kya kufyamamo.”—Lupu. 17:14, 15, NW.
18, 19. Lesa uzhikijila byepi bantu banji mu ano moba?
18 Yehoba uzhikijila bantu bamutemwa kabiji bamukokela. Byonka byo kyajinga kimye bena Isalela kyo bafikile pa Lefidimu, ne atweba tutalatu kwi Lesa kwitupokolola ku balwanyi betu. Yehoba uzhikijila bantu banji kikatakata mu bujibumba, ne kwibapokolola inge Daibola wibalukuka. Kya kumwenako, pa bimye byavula Lesa wapokolola balongo betu bavula bakana kwimvwanga mu bya pano pa ntanda na mambo a bwina Kilishitu. Kino kyamwekele mu kimye kya bukalama bwa bena Nazi mu Germany ne mu byalotu bikwabo. Kutanga ne kulangulukapo pa mashimikila a mu Yearbook amwesha Lesa byo azhikijila bantu banji mu ano moba kwitulengela kuketekela bingi mwi Yehoba kuba’mba kyo kyetu kya kufyamamo.—Sala. 91:2.
19 Yehoba witupa mafunde etuzhikijila kupichila mu jibumba janji ne mu mabuku o jinemba. Akimonai byo etukwasha pa myaka yapitapo. Ino ntanda byo ibena kuyatu na kutaminako na mambo a byubilo byatama nabiji bulalelale, bukitomi, ne kutamba bya mulekese, Yehoba witupa mafunde etukwasha kuchinuzhuka kuba bintu byakonsha kwitonawina bulunda bwetu ne aye. Kya kumwenako, Shetu wa mwiulu witupa mafunde etukwasha kuchinuzhuka kupwanañana na bantu babi kupichila mu mashinda a kwisambilamo a pa intaneti.*—1 Ko. 15:33.
20. Mu kipwilo betutangijila byepi ne kwituzhikijila?
20 Twakonsha kumwesha byepi kuba’mba ‘Yehoba ubena kwitufunjisha’? Twakonsha kuba bino kupichila mu kukokela mikambizho yanji. (Isa. 54:13) Mu kipwilo mo mo betuzhikijila ne kwitutangijila. Mambo mo muji banabalume bakishinka batongolwa kwikala bakulumpe mu kipwilo bapana bukwasho ne lujimuno lwa mu Binembelo. (Nga. 6:1) Yehoba wapana bano “bantu kwikala bya bupe,” mambo bo bo engijisha pa kwitulama na kifyele. (Efi. 4:7, 8) Pano twakonsha kuba byepi inge betukwasha? Kwibanekenena na muchima yense ne kwibakokela kulengela Lesa kwitupesha.—Hebe. 13:17.
21. (a) Twafwainwa kutwajijila kuba ka? (b) Mu mutwe walondelapo tukesamba pa ka?
21 Twayai atweba bonse tutwajijile kulondela lutangijilo lwa mupashi wazhila. Inge ke tube bino ko kuba’mba tubena kukokela Shetu wa mwiulu. Twafwainwa kulangulukanga ne pa bwikalo bwa Mwananji, Yesu Kilishitu ne kwibikako kulondela byo aubanga. Na mambo a kuba wakokejile kufikatu ne ku lufu, Yesu bamupesheshe bingi. (Fili. 2:5-11) Ne atweba baketupesha inge twatwajijila kuketekela mwi Yehoba na muchima yense. (Mana 3:5, 6) Onkao mambo, twayai atweba bonse tutalengatu kwi Yehoba, Mpanyi kabiji wituzhikijila. Kumwingijila kwituletela lusekelo kabiji ke mwingilo wanema bingi. Pano Yehoba uji byepi nobe Mulunda netu wa kine? Butemwe bo twamutemwa bukabailako bingi byo tukakumbula buno bwipuzho mu mutwe walondelapo.
^ par. 19 Ano mafunde amo aji mu mutwe wa kuba’mba, “Ingijishainga Bulongo Intaneti,” mu Kyamba kya Usopa, kya August 15, 2011 pa mapa 3-5 ne mu mutwe wa kuba’mba, “Jimukai na Tukose twa kwa Diabola!” ne mu wa kuba’mba, “Imanai Saka Mwakosa ne Kuchinuzhuka Bitewa bya kwa Satana!” mu Kyamba kya Usopa kya August 15, 2012, pa mapa 20-29.
“[Abalahama] watelelwe amba ‘mulunda ne Yehoba.’”—YAKO. 2:23.
1. Kulengwa mu kipasha kya Lesa kwitulengela kwikala na bulume bwa kuba ka?
BANTU bavula bamba’mba, “Awe mwana wasendatu bashanji.” Kya kine, baana bavula bapasha bansemi babo. Bekala na byubilo bijipo na bashabo ne bainabo mambo mashi amo. Yehoba, Shetu wa mwiulu, yo “nsulo ya bumi.” (Sala. 36:9) Atweba bantu bonse, byo tuji baana banji, twamupasha mu bintu bimo. Tuji na bulume bwa kulanguluka, bwa kufuukula bintu ne bwa kulama bulunda na bakwetu mambo twalengwa mu kipasha kyanji.—Nte. 1:26.
2. Yehoba wakonsha kwikala byepi Mulunda netu?
2 Yehoba wakonsha kwikala Mulunda netu wa kine kine. Mambo aye witutemwa bingi, onkao mambo, twakonsha kwikala balunda nanji inge twaikala na lwitabilo mwi aye ne mu Mwananji. Yesu waambile’mba: “Mambo Lesa byo ebatemwishe ba pano pa ntanda wapaine Mwananji yenkawa umotu, kuba amba bonse bamwitabila kechi bakonaike ne, poso bakekale na bumi bwa myaka.” (Yoa. 3:16) Kuji bantu bavula bajinga na bulunda bwakosa bingi ne Yehoba. Pano tusakwisambekotu pa bantu babiji.
3, 4. Bulunda bwa kwa Abalahama ne Yehoba bwapusene byepi na bwajinga na bena Isalela ne Lesa?
3 Yehoba watelele mushakulu wa bena Isalela amba, “Abalahama mulunda nami.” (Isa. 41:8) Kinembelo kya 2 Byambo bya Moba 20:7 nakyo kyaamba’mba Abalahama wajinga mulunda ne Lesa. Ki ka kyalengejile uno mwanamulume wakishinka kwikala mulunda na Mulenga wanji? Mambo Abalahama wajinga na lwitabilo.—Nte.15:6; tangai Yakoba 2:21-23.
4 Ba mu kikota kya kwa Abalahama bo baikele mukoka wa bena Isalela. Patanshitu Yehoba wajinga Shabo kabiji Mulunda nabo. Kyataminekotu baonawine bulunda bwabo ne Lesa. Mambo ka? Mambo bakankelwe kwikala na lwitabilo mu milaye ya Yehoba.
5, 6. (a) Yehoba waikele byepi Mulunda nenu? (b) Ñanyi mepuzho anema o twafwainwa kwiipuzha?
5 Lwitabilo ne butemwe bo twatemwa Lesa bubailako kupichila mu kufunda byavula pe Yehoba. Akivulukai pa kimye kyo mwayukile kuba’mba Lesa kine koaji, kabiji ne kuba’mba mwakonsha kwikala balunda nanji. Kabiji mwafunjile ne kuba’mba atweba bonse twasemwa na bundengamambo, na mambo a bunsatuki bwa kwa Adama. Kepo mwaumvwishishe kuba’mba bantu bapatuka kwi Lesa. (Kolo. 1:21) Mwaishile ne kuyuka kuba’mba Shetu wa mwiulu witutemwa kabiji kechi uji kwalepa ne atweba ne. Byo twafunjile pa kitapisho kya bukuzhi bwa kwa Yesu ne kwikala na lwitabilo mu kino kitapisho, popo twatendekele kulenga bulunda ne Lesa.
6 Inge twalanguluka pa byo twayukile Yehoba, twafwainwa kwiipuzha atweba bene amba: ‘Nanchi mbena kukosesha bulunda bwami ne Lesa nyi? Nanchi luketekelo lwami mwi Mulunda nami Yehoba lubena kukoselako pa juba pa juba nyi?’ Muntu mukwabo wajinga na bulunda bwawama ne Yehoba ke Gidiona. Pano twayai twisambe pe aye pa kuba’mba tufunjileko bintu byanema.
7-9. (a) Ñanyi kintu kyamwekejile Gidiona, kabiji wamwenejilemo ka? (Monai kipikichala kitanshi.) (b) Twakonsha kwikala byepi balunda ne Yehoba?
7 Mutonyi Gidiona waingijile Yehoba mu kimye kyakatazhe bingi mu bwikalo bwa bena Isalela panyuma ya kutwela mu Ntanda ya Mulaye. Mu buku wa Mitonyi mu kitango 6 muji jishimikila jaamba pa kimye malaika wa Yehoba kyo aishile kwi Gidiona ku Ofula. Pa kyo kya kimye bena Mijanyi bakebelenga kulukuka bena Isalela. Kyo kyalengejile Gidiona kupujila wichi mu kyakufiinamo binyu kuba’mba kimupelele kufya wichi, mu kifulo ya kuya na kupujila ku kipujilo. Wakuminye bingi malaika byo aishile ne kumwambila’mba wi “kiyangala mwine.” Kepo Gidiona amwipwizhe kuba’mba Yehoba wafumishe bena Isalela mu Ijipita kana usakwibakwasha nyi? Uno malaika waimenejilengako Mulenga wamukoseshe Gidiona kuba’mba Yehoba kya kine usakumukwasha.
8 Gidiona waipwizhe kuba’mba kana usakukonsha kupokolola “bena Isalela mu maboko a bena Mijanyi” nyi? Yehoba wamukumbwile’mba: “Nkekala nobe, kabiji ukebatapa bena Mijanyi bonse nobe muntu umotu.” (Mito. 6:11-16) Bino wakizhinaukilenga kino byo kikobiwa, kepo Gidiona akebele kuba’mba amumweshe kiyukilo. Mu uno mwisambo Gidiona kechi wazhinaukilepo Yehoba kuba’mba ufwako ne.
9 Byamwekele byakoseshe lwitabilo lwa kwa Gidiona ne kumulengela kufwenya kwipi ne Yehoba. Gidiona wanengezhezhe kajo ne kupa malaika. Bya kuja bebisokele ku mujilo malaika byo akinkilepo kamama. Gidiona popo ashiinwe kuba’mba awa malaika kine bamutumine kwi Yehoba. Gidiona waumvwine moyo ne kwamba’mba: “Mama, anweba Nkambo Mfumu Yehoba, namona malaika wenu kilungi na kilungi, anweba Yehoba!” (Mito. 6:17-22) Kino nanchi kyatamishe bulunda bwa kwa Gidiona ne Lesa nyi? Ine! Gidiona waikele mu mutende na Lesa. Twayuka bino mambo kyakusokelapo bitapisho kyo ashimikile wikitumbile jizhina ja mu Kihebelu amba, “Yehoba-shalomu.” Jilumbulula’mba, “Yehoba ye Mutende.” (Mito. 6:23, 24, NW) Inge twalanguluka pa byonse bitubila Yehoba, popo tumona kuba’mba Mulunda netu wa kine. Kulomba kimye kyonse kwi Lesa kwitulengela kwikala na mutende wa mu muchima kabiji bulunda bwetu ne aye bukosa bingi.
10. Kwesakana na byaamba Salamo 15:3, 5, ñanyi bintu byo twafwainwa kuba pa kuba’mba twikale balunda ne Yehoba?
10 Kuji bintu bimo byo twafwainwa kuba pa kuba’mba Yehoba ekale Mulunda netu. Mu Salamo 15, nyimbi wa masalamo watongwele bintu byo twafwainwa kuba pa kuba’mba, ‘twikale benyi mu tente wa Yehoba,’ ko kuba’mba kwikala mulunda ne Lesa. (Sala. 15:1) Pa bino bikebewa twayai twisambekotu pa bibiji—kubula kubabañana ne kwikala bakishinka mu bintu byonse. Nyimbi wa masalamo waambile bintu byafwainwa kubula kuba yense ukeba kwikala mulunda ne Yehoba amba: “Ubula kubabañana na lujimi wanji . . . Nangwa kutambula mfweto ya kumufwisha nao wabula mambo ne.”—Sala. 15:3, 5.
11. Mambo ka o twafwainwa kuchinuzhukila luntepentepe?
11 Mu salamo mukwabo, Davida witujimunako amba: “Ulame lujimi wobe ku bubi.” (Sala. 34:13) Kubula kumvwina luno lujimuno kwitwabanya ne Shetu wa mwiulu waoloka. Kubabañana ke kyubilo kya kwa Satana mulwanyi wa kwa Yehoba. Jizhina ja “Daibola” jafuma ku kyambo kya Kingiliki kilumbulula’mba “waluntepentepe.” Kubula kwamba byatama pa bakwetu kwitulengela kulama bulunda bwetu ne Yehoba. Twafwainwa kuchinuzhukanga kwamba byatama kikatakata pa bakulumpe batongolwa ne Lesa batangijila mu kipwilo.—Tangai Bahebelu 13:17; Yuda 8.
12, 13. (a) Mambo ka o twafwainwa kwikela bakishinka mu bintu byonse? (b) Bukishinka bwetu bukunza byepi bakwetu?
12 Bantu ba kwa Yehoba bayukanyikwa’mba bakishinka. Mutumwa Paulo wanembele’mba: “Saka mwitulombelako, mambo twaketekela amba tuji na jiwi ja mu muchima jakishinka kabiji tukebesha kwikala bakishinka mu bintu byonse.” (Hebe. 13:18) Kwibikako kwikala “bakishinka mu bintu byonse” kwitulengela kubula kutola kyangwa bakwetu bena Kilishitu. Nabiji inge twibatwezha nkito, twafwainwa kwibengijisha bulongo ne kwibapa mali kwesakana na byo twaumvwañene patanshi. Atweba bena Kilishitu twikala bakishinka ku botwatwezha nkito ne ku bantutu bakwabo. Kabiji inge betutwezha nkito ku mwina Kilishitu mukwetu, kechi twafwainwa kumutola kyangwa ne kukeba kuba’mba etubilenga byawama kukila bakwetu ne.
13 Javula tumvwa bantu byo basanchila Bakamonyi ba kwa Yehoba pa bukishinka bwabo. Kya kumwenako mukulumpe umo wa kampanyi ka butungi wamwene kuba’mba Bakamonyi ba kwa Yehoba balama milaye yabo, waambile’mba: “Muba bintu monka mo mwalayañenejile kuba.” (Sala. 15:4) Bukishinka bulengela kutwajijila kwikala balunda ne Lesa. Kabiji butumbijika Shetu wa mwiulu witutemwa bingi.
14, 15. Twakonsha kukwasha byepi bantu kwikala balunda ne Yehoba?
14 Nangwa kya kuba baitabila kuba’mba Lesa koaji, bantu bavula botutana mu mwingilo wa kusapwila kechi bamumona’mba Mulunda nabo ne. Twakonsha kwibakwasha byepi? Akimonai mikambizho Yesu yo akambizhe baana banji ba bwanga 70 byo ebatumine kuya na kusapwila babiji babiji. Waambile’mba: “Mu nzubo monse mo mukatwela, patanshi ambai amba: ‘Mutende ekale mu ino nzubo.’ Kabiji umvwe mulunda wa mutende mo aji, mutende wenu ukekala pe aye. Bino umvwe kafwamo, ukemubwelela anwe bene.” (Luka 10:5, 6) Twakonsha kulengela bantu bavula kwiya mu bukine inge twakasuluka pa kwisamba nabo. Kuba bino kwakonsha ne kulengela bantu betukankanya kukepeshako bulwanyi, ne kwibalengela kukatambwila bukine kimye kikwabo.
15 Inge twatana bantu babanda mu bupopweshi bwa bubela nangwa balondela bisho byakanya binembelo, kechi tuzhingila ne, tutwajijilatu kwikala bamutende. Tutambwila na lusekelo ku kupwila bantu bapelelwa na mambo a makatazho a mu ino ntanda bakeba kufunda byavula pe Lesa ne kutendeka kumupopwela. Mitwe ikala mu Kyamba kya Usopa ya kuba’mba, “Baibolo Upimpula Bwikalo bwa Bantu” mwikala mashimikila a bantu bavula bapimpula bwikalo bwabo.
16. Mu ñanyi jishinda mo twakonsha kwikela balunda kabiji “bamwingilo umo” ne Yehoba?
16 Bantu bengijila pamo javula bekala balunda na muntu. Bonse bepana kwingijila Yehoba baji na jishuko ja kwikala balunda nanji kabiji “bamwingilo umo” ne aye. (Tangai 1 Kolinda 3:9.) Kwingila mwingilo wa kusapwila ne kulenga baana ba bwanga kwitulengela kuyuka bulongo byubilo bya Shetu wa mwiulu. Tumona mupashi wazhila byo etukwasha kwingila bulongo mwingilo wetu wa kusapwila mambo awama.
17. Kushonkena ne kubuñana kwitulengela byepi kuyuka’mba Yehoba Mulunda netu?
17 Kwingila kimye kyonse mwingilo wa kusapwila kwitulengela kufwenya kwipi ne Yehoba. Tumona Yehoba byo azhikijila uno mwingilo ku bantu bakeba kumulekesha. Kyamwekeshatu patoka kuba’mba Yehoba witutangijila, kabiji tukumya bingi inge twalanguluka pa byo abena kwitufunjisha pa kupwila ne mu mabuku alumbulula Baibolo. Pa kushonkena ne pa kubuñana twimwena na meso kuba’mba Yehoba wayuka bulongo byonse byo tubena kupitamo ne byo tukeba. Kisemi kimo kyanembele mu nkalata ya kusanta pa mambo a kushonkena kwa nkambi amba: “Mutanchi wa kushonkena witufikile bingi pa muchima. Twamwene kuba’mba Yehoba witutemwa pa muntu pa muntu kabiji ukeba atweba bonse bintu kwitwendela bulongo.” Bamulume ne mukazhi bafumine ku Germany byo bapwishe kukonkana kwa byalo mu kyalo kya Ireland basanchila pa byo bebatambwijile amba: “Twamusanchila Yehoba ne Mfumu Yesu Kilishitu pa kwitukokela mu jibumba ja bantu bakwatankana. Kuno kukwantakana kechi twikwaambatu pa kanwa ne, tubena kwimwena na meso. Kukonkana kwa ku Dublin kuketuvululangamo kimye kyonse jishuko jo tuji najo ja kwingijila Lesa wetu pamo ne anweba.”
18. Twafwainwa kwiipuzha’mba ka pa byo twisamba ne Yehoba?
18 Kwisamba bulongo kukosesha bingi bulunda. Mu ano moba bantu bavula besamba kwingijisha mashinda akwisambilamo a pa intaneti ne kwitumina byambo pa mafoni. Kuba bino kwipasha byepi na kwisamba ne Yehoba, Mulunda netu wa kine? Ibyo kuba’mba aye, ‘umvwa milombelo.’ (Sala. 65:2) Pano abya twisamba nanji javula nyi?
19. Ki ka kyakonsha kwitukwasha inge twakankwalwa kulumbulwila Shetu wa mwiulu biji ku muchima wetu?
19 Bapopweshi ba kwa Yehoba bamo kechi kibapelela kwamba biji ku muchima mu lulombelo ne. Pano bino Yehoba ukeba’mba tumubulenga biji ku michima yetu. (Sala. 119:145; Jila. 3:41) Inge twakankalwa kulumbulula byo tubena kwiumvwa, kuji lunengezho lwitukwasha. Paulo wanembejile bena Kilishitu ba mu Loma amba: “Bimye bimo tukeba kulomba, bino kechi tuyuka kyo twafwainwa kulomba ne. Pa bimye bya uno mutundu nangwa kya kuba kechi twikala na byambo bya kulumbulwilamo bintu biji mu michima yetu ne, tutambwila bukwasho kupichila mu bulume bwa Lesa. Kabiji Lesa ukebakeba mu michima yonse uyuka byaambiwa kupichila mu buno bulume. Mambo bwibalombelako bazhijikwa monka mwayila kyaswa muchima wa Lesa.” (Loma 8:26, 27) Kutanga mabuku a mu Baibolo, nabiji buku wa Yoba, wa Masalamo ne wa Byambo bya Mana kuketukwasha kuyuka bya kulumbulwila Yehoba biji ku muchima wetu.
20, 21. Byanembele Paulo pa Filipai 4:6, 7 bitutekenesha byepi?
20 Inge twaponenwa na bya malwa, twafwainwa kulondela jifunde Paulo jo bamutangijile na mupashi wazhila kunembela bena Filipai ja kuba’mba: “Kange mubambishenga michima yenu na mambo a kintu nangwa kimo ne, bino mu bintu byonse saka mulomba ne milombelo ya misashijilo pamo na kusanta saka musolola kwi Lesa bintu byo mukeba.” Kuno kwisamba mu meso anteka na Mulunda netu wa kine kuketutekenesha bingi. Paulo wanungilepo amba: “Mutende wa Lesa wakila milanguluko ya bantu ukalama michima ne milanguluko yenu kupichila mwi Kilishitu Yesu.” (Fili. 4:6, 7) Kimye kyonse twafwainwa kumweshanga’mba twanemeka uno “mutende wa Lesa” ulama michima ne milanguluko yetu.
21 Lulombelo lwitulengela kwikala na bulunda bwakosa ne Yehoba. Onkao mambo, twayai ‘tulombenga kimye kyonse.’ (1 Tesa. 5:17) Twayai tutwajijile kukosesha bulunda bwetu ne Lesa ne kulondela mizhilo yanji yaoloka mu bwikalo bwetu. Kabiji tumonengapo ne kimye kya kulanguluka languluka pa bintu byawama byo tuji nabyo na mambo kwikala na Shetu, Lesa wetu kabiji Mulunda netu wa kine.
Mu moba a kwa Yoano Mubatizhi, “bantu byo batengejilenga kwiya kwa Kilishitu, bonse balangulukilenga mu michima yabo pe Yoano amba: ‘Uno kana ye Kilishitu nyi?’” (Luka 3:15) Mambo ka Bayudea o batengejilenga Mesiasa kwiya mu oa moba? Bishinka bibalengejile byavulatu.
Yesu byo asemenwe, malaika wa Yehoba wamwekele ku bakafunga bafungilenga mikooko mungye kwipi na Betelema. Malaika wibabujile’mba: “Lelo mu muzhi wa Davida mwimusemenwa Mupulushi, aye Kilishitu Nkambo.” (Luka 2:8-11) Ponkapo kwi aye malaika “kwaishile jibumba ja nzhita ya mwiulu saka jitota Lesa ne kwamba amba:* ‘Lukumo kwi Lesa mwiulu, ne mutende pano pa ntanda mu bantu baubilwa bibusa kwi aye.’”—Luka 2:13, 14.
Bakafunga beinemekele bingi ino mbila. Mambo ponkapotu bayile ku Betelema, byo bataine Yosefwa ne Maliya ne Yesu saka akiji lukeke, “baambile byo bebabujile pa mambo a uno mwana.” Kabiji bantu “bonse baumvwine bakuminye bingi pa bintu bibabujile bakafunga.” (Luka 2:17, 18) Byambo bya kuba’mba “bonse baumvwine” bibena kumwesha kuba’mba bakafunga babujileko bantu bakwabo kufumyako Yosefwa ne Maliya. Kepo bano bakafunga “babwelele saka batumbijika ne kutota Lesa pa bintu byonse byo baumvwine ne kumona monka mo bebabujilebyo.” (Luka 2:20) Bano bakafunga kechi bazhindaminetu pa bintu byawama byo baumvwine pe Kilishitu ne!
Maliya byo atwajile uno mwananji wamulume mubeji ku Yelusalema na kumumwesha ku meso a Yehoba, byonka byaambile Mizhilo ya Mosesa, ngauzhi wamukazhi aye Ana watendekele “kusanchila Lesa ne kwamba pa mwana ku bonse batengejilenga kupokololwa kwa Yelusalema.” (Luka 2:36-38; Lupu. 13:12) Onkao mambo, mbila ya kwa Mesiasa yakumbenenga monse.
Kepo bashayuka batubangabanga bafumine ku Musela baishile ku Yelusalema ne kushikisha amba: “Kwepi kwasemekelwa mfumu wa Bayudea? Mambo twaji kumona kabangabanga kanji kimye kyo twajinga ku Musela, kabiji twaiya namba tumulambile.” (Mat. 2:1, 2) “Mfumu Heloda byo aumvwine kino, wazhingijile bingi pamo ne bantu bonse ba mu Yelusalema. Kabiji wakonkenye pamo bañanga bakatampe ne banembeshi, ne kwibashikisha kwafwainwe kusemekelwa Kilishitu.” (Mat. 2:3, 4) Onkao mambo, bantu bavula bayukile kuba’mba: Ukekala Mesiasa kulutwe, wafika!*
Kinembelo kya Luka 3:15, kiji kwatendekela kino kibaba kibena kumwesha kuba’mba Bayudea balangulukilenga’mba Yoano Mubatizhi kampe ye Kilishitu. Nangwa byonkabyo, Yoano wibalengejile kuleka kulanguluka bino byo aambile’mba: “Ubena kwiya panyuma yami wankila bulume, kabiji kechi nakonsha kumuvūla nkwabilo yanji ne. Aye ukemubatizha anweba mu mupashi wazhila ne na mujilo.” (Mat. 3:11) Bino byambo byaambile Yoano bya kwipelula byalengejile bantu kutengela Mesiasa kya kine kine.
Nanchi Bayudea ba mu myaka kitota kitanshi babajile kimye kyafikijilepo Mesiasa kwingijisha bungauzhi bwa milungu 70 buji mu Danyela 9:24-27 nyi? Mu moba ajingako Yesu bantu babajilanga milungu 70 ya bungauzhi mwapusana pusana, kabiji ino mbajilo yabo kechi ipashakotu nangwa pacheche na motwaumvwina buno bungauzhi mu ano moba ne.*
Jibumba ja Bayudea baikalanga mu kiselebwa batelwanga’mba bena Essene bafunjishanga’mba kukeya ba Mesiasa babiji. Mutanshi amba ukafika na kumpelo ya myaka 490. Bino kechi twakonsha kwamba’mba bena Essene babajile bino kwingijisha bungauzhi bwa kwa Danyela ne. Nangwa inge kya kuba bobo baingijishe pa kubala, bino kyamweka Bayudea bavula kechi baitabijile bino ne, mambo kano ka jibumba kaikalanga kwa bunke.
Mu kitota kya myaka ya bubiji bayudea bakwabo baitabijile kuba’mba milungu 70 yatendekele kimye kyaonawinwe nzubo ya Lesa itanshi mu 607 B.C.E., kufika kimye kyo baonawine ya bubiji mu 70 C.E. Kabiji Bayudea bakwabo balangulukanga’mba buno bungauzhi bwafikile kimye kya bukalama bwa bena Makabe mu kitota kya myaka kya bubiji. Onkao mambo, kechi kwajingapo jishinda jimo ja kubajilamo milungu 70 jo baswile bonse ne.
Inge bungauzhi bwa milungu 70 bebumvwine mo bwatala mu myaka kitota kitanshi, batumwa ne bena Kilishitu bakwabo inge bebwambilepo kuba’mba bwamwesheshe’mba Mesiasa, Yesu Kilishitu wafika pa kimye kyafwainwa. Bino kafwako bishinka bimwesha’mba bena Kilishitu batanshi bebumvwine mo bwatala ne.
Kuji kishinka kikwabo kyo twafwainwa kulangulukapo. Banembi ba Mambo awama banembele pa bungauzhi bumo bwa mu Binembelo bya Kihebelu bwafikile mwi Yesu Kilishitu. (Mat. 1:22, 23; 2:13-15; 4:13-16) Pa kuba kafwako nangwa umotu waambapo pa bungauzhi bwa milungu 70 kuba’mba bwafikile mwi Yesu ne.
Byambo bya kupezhako: Kechi kujipo bishinka bimwesha kuba’mba bantu ba mu moba ajingako Yesu baumvwine mwatala bungauzhi bwa milungu 70 ne. Bino mu mambo awama muji bishinka bikwabo byalengejile bantu ‘kutengela’ Mesiasa.
^ par. 4 Baibolo kechi waambapo’mba bamalaika “baimbilenga” kimye kyasemenwe Yesu ne.
^ par. 7 Twakonsha kwipuzha’mba, Nga bashayuka batubangabanga bayukile byepi amba “kabangabanga” kajinga ku Musela kabena kumwesha’mba “mfumu wa Bayudea” wasemwa? Abya baumvwine mbila ya kusemwa kwa kwa Yesu byo bapichilenga mu Isalela nyi?
^ par. 9 Numvwino yetu yakatataka ya milungu 70 ya bungauzhi iji mu buku wa Kibemba wa Angweniko ku Kusesema kwa kwa Daniele! mu kitango 11.
Makatazho akonsha kwitupezha kalango, kwitukokesha, ne kwitulengela kushikwa bumi. Mfumu Davida waikalanga bingi na makatazho. Pano waubanga byepi mu bimye bya makatazho? Davida wakumbula mu salamo ye aimbile na muchima yense amba: “Naita na jiwi jami kwi Yehoba; Na jiwi jami kwi Yehoba ko nasashijila. Ndondolola mambo ami ku meso anji; Ne kumwesha ku meso anji malwa ami. Muchima wami byo apungijile munda, Anweba mwayukile jishinda jami.” Davida walombanga Lesa kumukwasha.—Sala. 142:1-3.
Davida walombanga Yehoba kumukwasha mu bimye bya makatazho
Mu salamo mukwabo Davida waimbile’mba: “Kuji kintu kimo kyo nalomba kwi Yehoba, kyo kyonka kyo nkakebanga: Namba, ngikale mu nzubo ya Yehoba moba o nse a mweo wami, Mmonenga buya bwa Yehoba, Ne kulangulukalanguluka mu nzubo yanji yazhila.” (Sala. 27:4) Davida kechi wajinga mwina Levi ne, pano akimufwanyikizhai saka aimana pangye ya kipango kyazhila, mpunzha ya mpopwelo ya kine. Saka abena kusanta mu muchima kya kuba ubena kukeba ne kwikala monka moba onse a mweo wanji pa kuba’mba ‘amonenga buya bwa Yehoba.’
Kyambo kya “buya” kilumbulula kintu kyawama pa kwikimona, pa kwikikwata, nangwa pa kulangulukapo. Davida kimye kyonse wasantanga mu muchima pa kulanguluka pe Lesa byo anengezhezhe jishinda ja kumupopwelamo. Onkao mambo, twakonsha kwishikisha atweba bene amba, ‘Nanchi neumvwa byonka byaumvwanga Davida nyi?’
Mu ano moba Yehoba wanengezha jishinda ja kumusolomokelamo jabula kumvwangamo kishimikwa. Jino jishinda ajo javwangamo nzubo ya Lesa ya ku mupashi, ko kuba’mba lunengezho lwazhila lwa mpopwelo ya kine.* Inge ke ‘tulangulukelanguluke’ pa luno lunengezho, ne atweba tukamonanga “buya bwa Yehoba.”
Akilangulukai pa kyakusokelapo bitapisho kya mukuba kyajinga pa kibelo kya tente wa lusambakeno. (Lupu. 38:1, 2; 40:6) Kino kya kusokelapo bitapisho kyaimenangako kuswa Lesa ko aishile kuswa mulambo wa kwa Yesu wa bumi bwanji bwa bumuntu. (Hebe. 10:5-10) Akilangulukai pa byo kitukunza! Mutumwa Paulo wanembele’mba: “Twakijinga balwanyi, twapwaine ne Lesa kupichila mu lufu lwa Mwananji, pano byo twapwana, tukapulukila mu bumi bwa Mwananji.” (Loma 5:10) Kwikala na lwitabilo mu mashi a kwa Yesu aichikile kwitulengela kutalwa bulongo kwi Lesa ne kwituketekela byo tuji balunda nanji. Onkao mambo, ano mashi etulengela kwikala na “bulunda bwa pa muchima ne Yehoba.”—Sala. 25:14; NW.
‘Yehoba witukokolosha’ byo ‘azhimañanya’ mambo etu. (Byu. 3:19) Bwikalo bwa bantu twakonsha kwibwesakanya ku kaili waja nyenye ne kuleka byubilo byanji byatama saka bakyangye kumwipaya. Pa kumona bino, nchibamambo wa lusa wamulekelako mambo ne kumufumya pa mutanchi wa kumwipaya. Uno kaili muchima wanji ukokoloka kabiji umvwa bingi bulongo. Byonka biji uno nchibamambo, ne Yehoba naye ulekelako mambo bantu balapila ne kwibafumya pa bafwainwa lufu.
Bintu bikwabo bya mu bupopweshi bwa kine byamonanga Davida pa nzubo ya Lesa ke mabumba a bena Isalela aiyanga na kuteleka byo batanganga Mizhilo ne kwiilumbulula pa mvula bantu, kufutumuna binunka bulongo, ne byaingilanga bañanga ne bena Levi mingilo yazhila. (Lupu. 30:34-38; Bala. 3:5-8; Mpitu. 31:9-12) Bino bintu byaubanga bena Isalela mu bupopweshi bwa kine bipasha na bibena kubiwa mu ano moba.
Byonka byo kyajinga kala, ne atweba tumona ‘byo kyawama ne byo kitutokela ku muchima inge balongo ne balongo baikala pamo na muchima umotu.’ (Sala. 133:1) Bantu bavula babena kwiya mu jibumba balengela “balongo betu” mwaya ntanda kuvula bingi. (1 Pe. 2:17) Mambo a Lesa beatanga ne kwialumbulula pa kupwila kwetu. Kupichila mu jibumba janji, Yehoba witunengezhezha mitanchi ya kwitufunjisha mikambizho yanji. Mabuku alumbulula Baibolo avula bingi a kwingijisha pa lufunjisho lwa pa bunke. Umo wa mu Jibumba Jitangijila waambile’mba: “Kulanguluka pa Mambo a Lesa, pa byo alumbulula ne kupesapesa pa kukeba kumvwisha mo atala kundengela kwikala munonshi ku mupashi kabiji kundetela bingi lusekelo pa juba pa juba.” Ibyo ‘kuyuka bintu kwituletela bingi lusekelo.’—Mana 2:10.
Mu ano moba, bapopweshi ba kwa Lesa milombelo yabo yaitabilwa iya kwi Yehoba pa juba pa juba. Ino milombelo kwi Yehoba ijitu nobe byakufutumuna biji na bwema bwawama. (Sala. 141:2) Kuyuka kuba’mba Yehoba Lesa umvwa bulongo kuteleka ku milombelo yetu kwituletela bingi lusekelo.
Mosesa walombele’mba: “Bibusa bya Yehoba Lesa wetu bikale pe atweba, ne mingilo ya maboko etu ilumbuluke. Kine, peshai mingilo ya maboko etu.” (Sala. 90:17) Yehoba upesha mwingilo wetu ye tubena kwingila na kizaku. (Mana 10:22) Kampe mwakwashapo bamo kufunda bukine. Nangwa kampe mwaingila mwingilo wa kusapwila pa myaka yavula na kuchinchika myendeleko, lumanamo ne bikola. (1 Tesa. 2:2) Nangwa byonkabyo, nanchi kechi mwamona “buya bwa Yehoba” ne kuyuka kuba’mba mubena kumutokesha bingi ku muchima Shetu wa mwiulu nenyi?
Davida waimbile’mba: “Yehoba kyo kyami kyangabilwapo, bo buswanyi bwami ne kitomeno kyami: Anweba yenu mulama kyami kyo bangabilapo. Mizhinge ya kupimako yantujilwa panengela.” (Sala. 16:5, 6) Davida wasanchile bingi pa ‘kyo bamwabijilepo,’ ko kuba’mba kwikala na bulunda bwawama ne Yehoba ne jishuko ja kumwingijila. Byonka byajinga bwikalo bwa kwa Davida, ne atweba nangwa tupite mu makatazho abaya byepi, tuji na mapesho avula bingi a ku mupashi. Onkao mambo, twayai atweba bonse tutwajijile kusangalela mu bupopweshi bwa kine ne ‘kulanguluka langulukanga’ kimye kyonse pa nzubo ya kwa Yehoba ya ku mupashi.
^ par. 6 Monai Kyamba kya Usopa kya Kibemba kya July 1, 1996, mapa 14-24.
KUFUMA MU BUTALA BWETU
“Ba Russell papo bamweka bulongo, kukila ne byo bamweka bene!”—Byo byaambile watambilenga mashikopo wa “Photo-Drama” mu 1914.
UNO MASHIKOPO wakwanya myaka 100 mu uno mwaka kufuma po batendekele kumutambisha. Muji bipikichala bilengela kwitabila byaamba Baibolo, Mambo a Lesa. Pa kyo kya kimye lufunjisho lwa kuba’mba bilengwa bilengeletu bine, myendeleko ne luzhinauko byaonawine lwitabilo lwa bavula. Nangwa byonkabyo, mashikopo wa “Photo-Drama” walengejile bantu bavula kuyuka kuba’mba Yehoba ye Mulenga.
Charles T. Russell watangijilanga Bafunda Baibolo wakebakebanga mashinda akusampanyinyamo bukiji bukine bwa mu Baibolo. Bafunda Baibolo baingijishe mabuku pa myaka kukila pa makumi asatu. Pano balangulukilepo mulanguluko mukwabo wakwingijisha mashikopo.
Mu ma 1890 bantu mo mo batendekele kutambisha mashikopo mwabula mawi. Mu 1903 mo mo batambishe filimu mutanshi wa bya bupopweshi mu chechi, mu Muzhi wa New York. Kulenga mafilimu popo kwakitendekeletu kimye Russell kyo atendekele kulenga mashikopo wa “Photo-Drama” mu 1912. Wamwene kuba’mba kwingijisha jino jishinda kukasampanya bukiji bukine bwa mu Baibolo ku bantu bavula kukila mabuku.
Mashikopo wa “Photo-Drama” bamutambishanga pa maola atanu na asatu mu bipungu bina. Mwajinga mashimikila 96 epi a mu Baibolo o bashimikizha bulongo ku shimikizhi wayukanyikilwe bingi wajinga na jiwi jawama. Mu bipungu byavula mwajinga nyimbo yawama. Bantu bayuka bulongo bo baimbile ne kwamba byambo byo bakopele ne kwibyesakanya na bipikichala ne na misombelo yakema bulongo. Kabiji mwajinga ne bifwanyikizho bya mashimikila avula ayukanyikwa a mu Baibolo.
“Awe mashikopo waamba pa kimye kyalengelwe tubangabanga shoo kufika ne kimye kya Bukalama bwa Kilishitu bwa Myaka Kiumbi Kimo.”—Ba F. Stuart Barnes, saka baji na myaka 14 mu 1914
Bipikichala byavula biji mu uno mashikopo byafumine ku mazubo a mabilabila. Bashayuka ba ku Philadelphia, ku New York, ku Paris, ne ku London balengele maselechi ne mafilimu aache ache aji mu uno mashikopo. Balongo ba ku musampi bawamishe maselechi alalaikile ne kwiapeta bulongo. Kununga pa mafilimu o bapotele, ba mu kisemi kya Betele nabo balengele bifwanyikizho byo bebakopele saka babena kufwanyikizha Abalahama, Izaka, ne malaika wakainye Abalahama kulambula mwananji.—Nte. 22:9-12.
Mulunda nanji Mulongo Russell wabujile ba ku nzubo ya mabilabila amba, “uno mashikopo usakulengela bantu bavula kuta muchima ku bya mu Binembelo kukila bintu byonse byo baubapo kala mu kutwala palutwe bupopweshi.” Abya bantangi babupopweshi batemwe pa uno mulanguluko wa kulenga mashikopo wakukwasha bavula kuyuka Lesa nyi? Ine, bantangi ba mu Kilishitedomu baambilenga byatama pa uno mashikopo wa “Photo Drama” ne kukeba mashinda a bujimuku akukainyamo kumutambisha ku bantu bavula. Juba jimo jibumba ja bantangi babupopweshi bachibile ntambo ya malaichi kuba’mba bantu babule kutamba uno mashikopo.
Nangwa byonkabyo bantu bavula bingi bayanga na kutamba mashikopo wa “Photo-Drama” kyatu. Pa juba pa juba mu kyalo kya United States mu mizhi 80 batambanga mashikopo ya “Photo-Drama.” Bantu bavula beitemenwe bingi mambo kyo kyajinga kimye kitanshi kutambapo mashikopo muji bantu babena kwamba. Bantu bateleko bingi muchima mambo uno mashikopo wamwesheshe bintu byo bakyangye kumonapo kala. Sayansi yalengejile kutumbijika maana a Yehoba pa kyo kya kimye. Byonka byo twaji kwamba kwatendekela kino kibaba, pa kumona Mulongo Russell byo ambilenga byambo bya kuntendekelo ya uno mashikopo wa “Photo-Drama,” umo watambilenga waambile’mba: “Ba Russell papo bamweka bulongo, kukila ne byo bamweka bene!”
Nembi kabiji Shayuka wa bya mafilimu aye Tim Dirks walumbulwile mashikopo wa “Photo-Drama” amba, “ye mashikopo mutanshi mwajinga mawi a bantu o bakopele ne bipikichala bya bantu bamwekelenga nobe bo babena kwamba, yo itanshi mashikopo mwajinga bipikichala byaendelenga byajinga na misombelo yakema.” Mamashikopo ajingako, mashikopo wa “Photo-Drama” saka akyangye kulengwa namo baingijishanga ano onka mashinda, pano bino kechi baingijishanga ano mashinda onse mu filimu umo byonka byajinga uno mashikopo waimenejile pa kishina kya Baibolo ne. Kabiji kafwako mashikopo ye batambile ku bantu bavula nobe uno ne. Bantu batambile uno mashikopo mu mwakatu umo mu North America, mu Europe, mu Australia, ne mu New Zealand bajinga 9 milyonyi.
Mashikopo wa “Photo-Drama” bamutambishe kimye kitanshi pa 11 January, mu 1914 mu Muzhi wa New York. Byo papichiletu bañondo batanu na babiji, Nkondo Itanshi ya Ntanda Yonse yatendekele. Nangwa byonkabyo, bantu mwaya ntanda yonse batwajijile kupwila pamo na kutamba uno mashikopo kabiji bintu byawama bikoba Bufumu byo batambanga muno mashikopo bibatekeneshanga bingi. Uno mashikopo ye yenkatu bantu yebatemenwe bingi kutamba mu mwaka wa 1914.
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32
^ ***sn p. 117 Totainga Mfumu Mupya wa Ntanda***
Lwimbo Nambala 99
Totainga Mfumu Mupya wa Ntanda
(Lumwekesho 7:9)
1. Bantu ba mu mikoka babena kwibakonkanya,
Pamo kwi Kilishitu ne kipwilo kya bashingwa.
Bufumu bebwikajika;
Lesa ukoba kyo aswa
Ke luketekelo lwanema,
kabiji lusangajika.
(Kolasi)
2. Tutota Kilishitu Mfumu ubena kulama.
Mfumu wa mutende ukaleta lupulukilo.
Kulutwe kuji mapesho:
Ntanda mukabula moyo,
Bafu nabo bakasangulwa.
Byo tukasangalalapo!
(KOLASI)
Totai Yehoba;
Mutote ne Yesu,
Ye witukuula na bukuzhi.
Tukekalanga panopantanda
Ne kwingijila Lesa
(Monai ne Sala. 2:6; 45:1; Isa. 9:6; Yoa. 6:40.)
^ ***sn pp. 126-127 Iyai ku Mutumba wa Yehoba***
Lwimbo Nambala 107
Iyai ku Mutumba wa Yehoba
(Isaya 2:2-4)
1. Monai na meso,
Mutumba walepesha.
Mutumba wa Yehoba
Ukaji peulu.
Bantu byo bafuma,
Konsetu ku tulunga,
Beita bene amba,
‘Twingijile Lesa.’
Kino kyo kimyetu
Kya kwiya mikoka yonsetu.
Monka mu kukoma,
Lesa witupesha bulongo.
Bantu bakonkana
Baswa bumfumu bwanji.
Bo ba bukishinka
Kwi aye konka kwapwa.
2. Yesu wakambizhe
Kuya na kusapwila.
Ano mambo awama
Afika ku bonse.
Aye Kilishitu,
Waamba mba iyai.
Bakimote bamumvwa
Mambo ebakwasha.
Ke kya lusekelo
Jibumba jibena kukoma!
Bonse tusapwila,
Bantu kumuyuka Yehoba.
Tusansule mawi,
Twite bonsetu bomvwe,
‘Beye kwi Yehoba,
Bekale myaka yonse.’
(Monai ne Sala. 43:3; 99:9; Isa. 60:22; Byu. 16:5.)
^ ***sn p. 129 Totai Mubeji wa Yehoba***
Lwimbo Nambala 109
Totai Mubeji wa Yehoba
(Bahebelu 1:6)
1. Totai Mubeji,
Mfumu wa kwa Yehoba.
Ulama mu bukine.
Ye ukaleta mfweto.
Na munema, ne lukumo,
Ne kutemwa Lesa,
Ukabingisha Lesa,
Kwamba pa bumfumu.
(Kolasi)
2. Totai Mubeji,
Witufwijile tweba.
Wapaine bukuzhi;
Twalekelwa ne mambo.
Musongwa wa kwa Yesu,
Wavwala bitoka.
Bano bakamwesha mba
Lesa ye kalama.
(KOLASI)
Totai Mubeji!
Mwana Lesa washingwa.
Ye uji pa Mutumba,
Watendeka kulama!
(Monai ne Sala. 2:6; 45:3, 4; Lum. 19:8.)
^ ***sn pp. 118-119 Twi Nzhita ya kwa Yehoba!***
Lwimbo Nambala 100
Twi Nzhita ya kwa Yehoba!
(Yoela 2:7)
1. Twi nzhita ya Yehoba,
Twasha Satana,
Tusapwile Bufumu,
Yesu ye kalama.
Twikale bakishinka,
Bonse twipana,
Twikale bakosa
Kuba moyo ne.
(Kolasi)
2. Twi bantu ba Yehoba,
Twenda tukeba
Mikooko yaeleka
Iji na bulanda.
Ino yo yo tujisha
Kimye kyonsetu;
Monka twibechila
Kwiya kupwila.
(Kolasi)
3. Yo nzhita ya Yehoba
Kilishitu yo
Anengezha ku nkondo,
Yensetu akose.
Twikale bajimuka,
Ba bukishinka.
Mu bimye bya malwa,
Twambe bukine.
(KOLASI)
Twi nzhita ya Yehoba;
Ne Kilishitu,
Tusapwilenga mba,
‘Lesa kalama.’
(Monai ne Efi. 6:11, 14; Fili. 1:7; File. 2.)
^ ***sn p. 71 Ukemukosesha***
Lwimbo Nambala 60
Ukemukosesha
(1 Petelo 5:10)
1. Kuji kyo emupela Lesa bukine
Ne kwimuleta mu kyeya kyanji.
Wamwene byo mwateshesheko muchima
Kumukeba ne kuba byawama.
Mwamulayile kuba kyo aswa;
Ne luno napo ukemukwasha.
(Kolasi)
2. Lesa wimupa Mwana ye atemwisha;
Ukeba mba mwikale bulongo.
Byo emupa Mwananji ye atemwisha,
Nanchi ukemupa ne bulume.
Ukavuluka butemwe bwenu;
Ukalama bantu banji bonse.
(KOLASI)
Lesa wimupotele na mashi a Yesu.
Kyalumbulula mba, ukemukosesha.
Ukemutangijilanga ne kwimulama.
Kyalumbulula mba, ukemukosesha.
(Monai ne Loma 8:32; 14:8, 9; Hebe. 6:10; 1 Pe. 2:9.)
^ ***sn p. 62 Twakakachila kwi Yehoba***
Lwimbo Nambala 51
Twakakachila kwi Yehoba
(Yoshua 23:8)
1. Nkambo wetu Yehoba ye wafwainwatu.
Umwesha bololoke mu byonse byo oba.
Byambo byonse byo amba bifikizhiwa.
Tukakachilatu konka kwi Yehoba;
Bukalama bwanji mo mujitu mfweto.
2. Jitanda janji bukine ne bololoke.
Ku mpunzha ko aikala kuji lukumo.
Bakimote wibeta baya kwi aye.
Tukakachilatu kwi Yehoba, Lesa;
Ye ye twafwainwatu kupopwelanga.
3. Mwiulu mwine monsetu mwamukepela.
Kafwako mulwanyi wakonsha kumukanya.
Twamuketekela kuba byo alaya.
Twi ba kwa Yehoba; Tuba kyo akeba,
Kabiji ne kwipana kwi aye jonse.
(Monai ne Mpitu. 4:4; 30:20; 2 Mfu. 18:6; Sala. 89:14.)
^ ***sn p. 108 Tata, Lesa wami, Kabiji Mulunda Nami***
Lwimbo Nambala 91
Tata, Lesa wami, Kabiji Mulunda Nami
(Bahebelu 6:10)
1. Bwikalo bukatazha.
Bwakonsha kuleta bulanda.
Bino jonse ñamba mba,
“Kechi ke bwatu ne.”
(Kolasi)
2. Luno ne mukulumpe,
Ano ke moba a bya malwa.
Bino nakitabila,
Ne kuketekela.
(KOLASI)
Lesa ye waoloka, Uvuluka butemwe bwami.
Uji pepi ne ami; Yehoba uji ne ami.
Lesa umpa byonse kabiji mupokolweshi wami.
Ee, Yehoba ye Tata, Lesa wami.
(Monai ne Sala. 71:17, 18.)
^ ***sn p. 74 Kutwajijila Kwikala Bakishinka***
Lwimbo Nambala 63
Kutwajijila Kwikala Bakishinka
(Salamo 18:25)
1. Twikala bakishinka, kwi Yehoba kimye kyonse.
Twipana, amba tuyuke mikambizho yanjitu.
Twakebesha kukokela, kufundañana kwanji.
Twaketekela mwi aye. Kechi tukamusha ne.
2. Twikala bakishinka kwi abo nge twakajilwa.
Twita muchima, kwamba ne kwiubila byawama.
Twibanemeka balongo ne kwibata muchima.
Baibolo witupwanya; Kechi tukebasha ne.
3. Twikala bakishinka ku lutangijilo lwabo.
Twayai tumvwinenga nge betubula mwa kuya.
Yehoba uketupesha ne kwitukoseshatu.
Nge twi babukishinka, twikala ba kwa Yehoba.
(Monai ne Sala. 149:1; 1 Timo. 2:8; Hebe. 13:17.)
^ par. 10 (Lumwekesho 19:11-21) Kabiji namwene mwiulu saka mwashinkuka ne kumona mbili utoka. Ne yewa waikelepo wajinga na jizhina ja kuba amba, Wakishinka kabiji Wakine. Kabiji monka mu bololoke mo mo achibila mambo kabiji mo mo alwila nkondo. 12 Meso anji amwekelenga nobe lubebe lwa mujilo ne pa mutwe wanji pajinga tubondo twavula. Kabiji wajinga na jizhina jabula kuyuka muntu nangwa umo ne, posotu aye mwine. 13 Kabiji wavwajile kivwalo kya peulu kyo basanshileko mashi kabiji bamutela na jizhina ja kuba amba, Mambo a Lesa. 14 Ne mazhita a mwiulu amulondejilenga pa bambili batoka saka bavwala bisapi bya linenyi byawamisha kabiji byatoka bingi. 15 Kabiji mu kanwa kanji mwalupukile mpoko yalepa yatwa kuba amba epayeko bantu ba mu bisaka kabiji ukebakambula na kamama ka kapotwe. Ne aye ukanyantaula mu kya kufiinamo binyu kya bukaji bwakatazha bwa Lesa Wabulume Bonse. 16 Kabiji pa kivwalo kyanji kya peulu ne pa jimbwata janji pajinga jizhina ja kuba amba, Mfumu wa bamfumu kabiji Nkambo wa bankambo. 17 Kabiji namwene malaika saka aimana pa juba kabiji wabijikile ne kwita bañonyi bonse bapita mwiulu amba: “Konkenai kuno ku kijiilo kikatampe kya Lesa, 18 kuba amba muje mibiji ya bamfumu, ya bakulumpe bene ba bashilikale, ya bilobo, ya bambili ne ya bendapo ne mibiji ya bantu bonse, baana ba bene, bazha, bacheche ne bakatampe.” 19 Kabiji namwene awa lukinyama, bamfumu ba pano pa ntanda ne mazhita abo saka bakonkana pamo kuba amba baye na kulwa na yewa waikele pa mbili ne nzhita yanji. 20 Ne yewa lukinyama bamukwachile pamo na yewa ngauzhi wa bubela waubilenga bya kukumya ku meso anji mo ajimbaikijilenga aba bajinga na kayukilo ka yewa lukinyama ne boba bapopwelanga kipashañano kyanji. Byo bakijinga bomi, abano bonse babiji bebelele mu kizhiba kya mujilo wakatazha bingi. 21 Pakuba aba bashajilepo bebepayile na mpoko yalepa yalupukile mu kanwa ka yewa waikele pa mbili. Kabiji bañonyi bonse baikuchile mibiji ya bano bantu.


c: text/html

text:
Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
1 Yohane 3:1-24
3 Moneni ukutemwa+ uko Shifwe atutemwa! Alitutemwa nga nshi, icalenga no kuti tuleitwa ati abana ba kwa Lesa;+ kabili ca cine e fyo twaba. E mulandu wine aba pano calo+ bashatwishibila, pantu na o wine tabamwishiba.+2 Mwe batemwikwa, pali nomba tuli bana ba kwa Lesa,+ lelo tucili tatulaishiba ifyo tukaba.+ Ico twishibe ca kuti ilyo akamoneka+ tukaba nga ena,+ pantu tukamumona ifyo aba.+3 Na onse uusubila ena alaisangulula+ ifyo ena aba uwasanguluka.+4 Onse uubembuka+ ninshi alapula na mu mafunde,+ pantu ulubembu+ ni bumpulamafunde.5 Mwalishiba no kuti ico Yesu aishiile kusenda imembu shesu,+ kabili tamwaba ulubembu+ muli ena.6 Onse uwaikalilila muli+ ena tacita ulubembu;+ onse uucita ulubembu ninshi tatala amumona nelyo ukumwishiba.+7 Mwe twana, mwileka umuntu amulufye; uucita ifyalungama ninshi alilungama, ifyo na ulya aba uwalungama.+8 Uucita ulubembu wa kwa Satana Kaseebanya, pantu ukufuma fye ku kutendeka, Satana Kaseebanya alabembuka.+ Ni pali uyu mulandu Umwana wa kwa Lesa amonekele,+ pa kuti onaule imilimo ya kwa Satana Kaseebanya.+9 Onse uwafyalwa kuli Lesa tacita ulubembu,+ pantu ulubuto lwa mweo ulwa kwa Lesa lwaikalilila mu waba ifi, kabili te kuti acite ulubembu, pantu afyalwa kuli Lesa.+10 Abana ba kwa Lesa na bana ba kwa Satana Kaseebanya beshibikilwa kuli ici cine ica kuti: Onse uushicita ubulungami+ ninshi te wa kwa Lesa, nangu ni ulya uushatemwa munyina.+11 Pantu ubu e bukombe mwaumfwile ukufuma ku kutendeka,+ ubwa kuti tuletemwana;+12 twiba nga Kaini, uwali wa mubifi kabili aipeye+ munyina. Nga kanshi cinshi amwipaile? Pantu imilimo yakwe yali iyabipa,+ lelo iya kwa munyina yali iyalungama.+13 Mwe bamunyinane, mwipapa, ukuti aba muli ici calo balimupata.+14 Twalishiba ukuti twalifwile lelo nomba tuli aba mweo,+ pantu twalitemwa bamunyinefwe.+ Uushatemwa munyina aikalilila mu mfwa.+15 Onse uwapata+ munyina ni kepaya,+ kabili mwalishiba ukuti kepaya+ takwata umweo wa muyayaya.+16 Icalenga ukuti twishibe ukutemwa+ ni cilya cacitile Kristu ica kutufwila;+ na ifwe tulingile ukufwila bamunyinefwe.+17 Lelo onse uukwete ifikabilwa mu mikalile+ ya pano calo, nga amona munyina nabulisha,+ lelo akaana ukumulanga inkumbu,+ bushe ninshi ukutemwa Lesa kwaikala shani muli uyu muntu?+18 Mwe twana, twitemwa+ fye ku mashiwi nangu ku lulimi,+ lelo tutemwane mu milimo+ na mu cine.+19 Ni kuli ici e ko tukeshibila ukuti tuli ba mu cine,+ kabili tukashinina imitima yesu ku cinso cakwe20 muli fyonse ifyo imitima yesu ingatuseka,+ pantu Lesa alicila imitima yesu kabili alishiba fyonse.+21 Mwe batemwikwa, imitima yesu nga taituseka, ninshi kuti twalanda na Lesa ukwabula umwenso;+22 kabili conse ico twalomba kuli ena tulapokelela,+ pantu tulakonka amafunde yakwe kabili tulacita ne fyo atemwa.+23 Ca cine, ifunde lyakwe lya kuti, tutetekele ishina lya Mwana wakwe Yesu Kristu+ no kuti tutemwane,+ ifyo atwebele.24 Kabili uukonka amafunde yakwe aikalilila muli ena, na o ekala mu waba ifi;+ kabili ico twishibilako ukuti aikalilila muli ifwe+ ni co alitupeela umupashi+ wakwe.

robotstxt: allowed

filter: keep


text:
Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Ukutendeka 43:1-34
43 Nomba icipowe calikulile mu calo.+2 Kabili ilyo bapwile fye ukulya ingano isho bafumishe ku Egupti,+ shibo abebele ati: “Bweleleniko, katushitileniko aka kulya.”+3 E lyo Yuda amwebele ati:+ “Uyo muntu atukonkomeshe ati, ‘Nga tamwakese na munyinenwe mwikamona icinso candi.’+4 Nga mwatusuminisha ukuya na munyinefwe,+ ninshi twalaya ku kumushitile fya kulya.5 Lelo nga tamwamusuminishe ukuya, tatwaye, pantu uyo muntu atwebele ati, ‘Nga tamwakese na munyinenwe mwikamona icinso candi.’”+6 Awe Israele abilikishe ati:+ “Nga cinshi mwacitile icabipa kuli ine pa kweba uyo muntu ukuti mwalikwata munyinenwe na umbi?”7 Na bo batile: “Uyo muntu aipwishe pali ifwe na pa bantu besu, ati, ‘Bushe shinwe acili uwa mweo?+ Bushe mwalikwata munyinenwe na umbi?’ na ifwe twamwaswike ukulingana ne fyo aipwishe.+ Bushe nga twaishibe shani ukuti akatila, ‘Kaleteni munyinenwe kuno’?”+8 E lyo Yuda asosele kuli Israele wishi ati: “Lekeni umulumendo aye na ine,+ muleke twime no kuya, pa kuti twifwa,+ ifwe na imwe na bana besu abanono.+9 Nine nkaba iciikatilo cakwe.+ Nine mukapeelelemo umulandu.+ Nga nafilwa ukumubwesesha kuli imwe no kumupeela kuli imwe, ninshi nabembukila imwe inshiku shonse.10 Atubula ukushingashinga, nga twalyendapo imiku ibili.”+11 E ico Israele shibo abebele ati: “Ifyo nga e fyo cili,+ kanshi citeni ici: Sendeni ifyawamisha ifya mu calo cino mu fipe fyenu muye na fyo ku muntu uyo fikaba ica bupe cakwe:+ utumafuta twa balsamu,+ no tubuci,+ ifinyamuti ne mikwa ukuli ifinyamuti,+ amapistaki na maalmonde.+12 Musende ne ndalama isha miku ibili mu minwe yenu; ne ndalama isho bamubweseeshe mu mifuko yenu mushibweseshemo.+ Nakalimo balufyenye fye.+13 Kabili sendeni munyinenwe no kwima, mubwelele ku muntu uyo.14 Kabili shi Lesa Uwa Maka Yonse amucitile inkumbu ku cinso ca muntu uyo,+ ukuti akamupeele munyinenwe umbi pamo na Benjamini mukese na bo. Na ine nga nafwilwa abana bandi, ninshi capwa!”+15 Awe abo bantu basendele ubu bupe, basendele ne ndalama sha miku ibili mu minwe yabo kumo na Benjamini. Awe balimine baya na ku Egupti kabili baileiminina ku cinso ca kwa Yosefe.+16 Ilyo Yosefe amwene Benjamini pamo na bo, apo pene asosele ku mwaume uwali umukalamba pa ng’anda yakwe ati: “Twala abantu aba ku ng’anda kabili wipaye inama no kupekanya,+ pantu aba bantu balalya na ine ica kulya ca kasuba.”17 Apo pene uyo muntu acitile nge fyo Yosefe asosele.+ Atwele abo bantu ku ng’anda ya kwa Yosefe.18 Lelo abo bantu balitiinine pa kumona ukuti babatwala ku ng’anda ya kwa Yosefe,+ kabili batendeke ukusosa abati: “Ni pa mulandu wa ndalama shilya twaile na sho mu mifuko yesu pa kubala e co twaletelwa kuno pa kuti aba bantu batuwepo no kutusansa no kutucita abasha ifwe ne mpunda shesu!”+19 E ico baile ku muntu uwali umukalamba pa ng’anda ya kwa Yosefe kabili balandile nankwe pa mwinshi wa ng’anda,20 abati: “Mwe shikulu! Twalishile ku kushita ifya kulya pa kubala.+21 Lelo icacitike ca kuti ilyo twafikile apa kutuushisha+ no kutendeka ukwisula imifuko yesu, moneni, mu mifuko yesu mwasangilwe indalama shesu umo umo shonse fye. E co twabwesesha ishi ndalama kuli imwe.+22 Kabili natwisa ne ndalama ishingi ku kushita ifya kulya. Cine fye tatwishibe uwabikile indalama mu mifuko yesu.”+23 E lyo abebele ati: “Fyonse fili fye bwino. Mwitiina.+ Lesa wenu kabili Lesa wa kwa shinwe e wamupeele icuma mu mifuko yenu.+ Indalama shenu shalifikile kuli ine pa kubala.” Pa numa afumishe Simeone no kumutwala kuli bena.+24 E lyo umuntu uyo atwele aba bantu mu ng’anda ya kwa Yosefe kabili abapeele amenshi ukuti basambe amakasa yabo,+ apeele ne mpunda shabo ifya kulya.+25 Awe bapekenye ubupe+ bwa kwisapeela Yosefe nga aisa akasuba, pantu balyumfwile ukuti palya pene e po bali no kuliila ica kulya.+26 Ilyo Yosefe aingile mu ng’anda, bamuleteele ubupe ubwali mu minwe yabo mu ng’anda, kabili bawile ubukupeme kuli ena.+27 Pa numa abepwishe nga bali umutende kabili atile:+ “Bushe shinwe umukote uo mwalandilepo, ali umutende? Bushe acili uwa mweo?”+28 Na bo batile: “Umubomfi wenu shifwe ali umutende. Acili uwa mweo.” E lyo bawile pa nshi ubukupeme.+29 Ilyo ainwine amenso no kumona Benjamini munyina, umwana wa kwa nyina,+ atile: “Bushe uyu e munyinenwe, umwaice uo mwalandilepo?”+ Alundilepo no kuti: “Shi Lesa akupaale+ we mwana wandi.”30 Nomba Yosefe e pa kwangufyanya, pantu umutima wakwe walitemenwe pa kumona munyina,+ afwaile no kwa kuyalilila kabili aingile mu muputule wa mu kati e mo aliliile ifilamba.+31 Pa numa asambile ku menso no kufuma kabili alishipikishe e lyo atile:+ “Pekanyeni ica kulya.”+32 Awe bamupekanishishe ica kulya eka na bo babapekanishishe beka na bena Egupti abalelya nankwe na bo beka; pantu abena Egupti tabaleliila pamo na baHebere pantu ca muselu ku bena Egupti.+33 Baikele ku cinso cakwe, ibeli ukulingana no bubeli+ bwakwe no mwaice ukulingana no bwaice bwakwe; awe aba bantu baleloleshanya fye nabapapa.34 Kabili alebuula ifya kulya no kubapeela, lelo alefusha ifyo alepeela Benjamini imiku isano ukucila ifyo alepeela bambi bonse.+ Awe baipakishe nga nshi umutebeto no kunwena pamo nankwe.+


text:
Mulandu Nshi Uwa Kupepela? Bushe Lesa Akanjasuka?
Ifyo Baibolo yasuka ici cipusho
Ee, kuti ayasuka. Ifyalembwa mu Baibolo e lyo ne fyo abantu bapitamo filanga fye ukuti Lesa alasuka amapepo. Baibolo ilanda ukuti: “
[Lesa] Akacitila ababa na katiina kuli ena ifyo balefwaya, akomfwa ne nkuuta yabo, kabili akabapususha.” (Amalumbo 145:19) Nampo nga Lesa akasuka amapepo yenu nelyo iyo cikashintilila pali imwe.
Ifyo Lesa amona ukuti fyalicindama sana
Kupepa kuli Lesa, te kuli Yesu, Maria, abatakatifu, bamalaika nelyo ifipasho. Ni Yehova e ka fye e ‘
umfwa amapepo.’
—Amalumbo 65:2.
Kupepa ukulingana ne fyo Lesa afwaya ifyaba mu Baibolo.
—1 Yohane 5:14.
Kupepa mwi shina lya kwa Yesu, ukwishiba icifulo akwata. Yesu atile: “
Takuli uwisa kuli Tata kano aishila muli ine.”
—Yohane 14:6.
Kupepa ukwabula ukutwishika, ukulomba Lesa ukutulundilako icitetekelo.
—Mateo 21:22; Luka 17:5.
Kuba abaicefya kabili abafumacumi. Baibolo itila: “
Yehova alisumbuka, lelo alamona abaiceefya.”
—Amalumbo 138:6.
Kuba no mukoosha. Yesu atile: “
Mulelomba, kabili bakamupeela.”
—Luka 11:9.
Ifyo Lesa amona ukuti tafyacindama
Icalo mwafumako nelyo umushobo. Baibolo itila: “
Lesa taba na kapaatulula, lelo umuntu uwa mu luko lonse uutiina Lesa no kucita icalungama alapokelelwa kuli ena.”
—Imilimo 10: 34, 35.
Ifyo mufwile ukucita pa kupepa. Kuti mwapepa kuli Lesa ilyo mwikele, namukontama, namufukama, nelyo namwiminina.
—1 Imilandu 17:16; Nehemia 8:6; Daniele 6:10; Marko 11:25.
Ukupepa mu kupongomoka nelyo mu mutima. Lesa alomfwa amapepo ya mu mutima ayo abantu bambi bashishiba no kwishiba ukuti namupepa.
—Nehemia 2: 1-6.
Ifyo mulepepelapo nampo nga fintu fyacindama sana nelyo iyo. Lesa alamukoselesha ‘
ukupoosa amasakamika yenu yonse pali ena, pantu asakamana imwe.’
—1 Petro 5:7.


text:
Lufunjisho 12
Mwakonsha Kufwenya Byepi Kwipi ne Lesa?
1. Nanchi Lesa umvwa milombelo yonse nyi?
Lesa waswisha bantu bonse kufwenya kwipi ne aye mu lulombelo. (Salamo 65:2) Bino kechi umvwa nangwa kukumbula milombelo yonsetu ne. Nabiji milombelo ya banabalume bamanyika bakazhi babo kechi wiikumbula ne. (1 Petelo 3:7) Bena Isalela byo batwajijile kuba byatama, Lesa wakaine kumvwa milombelo yabo. Twafwainwa kunemeka lulombelo. Bino Lesa umvwa ne milombelo ya bandengamambo umvwe balapila.—Tangai Isaya 1:15; 55:7.
2. Twafwainwa kulomba byepi?
Lulombelo ke lubaji lwa mpopwelo yetu, onkao mambo, twafwainwa kulombatu kwi Mulenga wetu Yehoba kwapwa. (Mateo 4:10; 6:9) Kabiji byo tuji bambulwa kulumbuluka, twafwainwa kulomba mu jizhina ja kwa Yesu mambo ye witufwijile pa bundengamambo bwetu. (Yoano 14:6) Yehoba kechi ukeba milombelo ya kusungila ku mutwe nangwa ya kunemba ne. Ukeba kulomba kufuma panshi ya muchima.—Tangai Mateo 6:7; Filipai 4:6, 7.
Mulenga wetu umvwa ne milombelo ya mu muchima. (1 Samwela 1:12, 13) Waswisha bonse kulomba pa kimye kyonse, nabiji pa kubuka ne pa kulaala, pa kuja kajo ne mu bimye bya makatazho.—Tangai Salamo 55:22; Mateo 15:36.
3. Mambo ka bena Kilishitu o bapwijila pamo?
Kufwenya kwipi ne Lesa kechi kwapela ne, mambo twikala mu bantu babula lwitabilo bendeleka milaye yanji ya mutende ukeya pano pa ntanda. (2 Timoti 3:1, 4; 2 Petelo 3:3, 13) Onkao mambo, tukebwa kwitundaika na bakwetu ba mu lwitabilo, kabiji nabo betukeba bingi.—Tangai Bahebelu 10:24, 25.
Kupwanañana na bantu batemwa Lesa kwitukwasha kufwenya kwipi ne Lesa. Pa kupwila kwa Bakamonyi ba kwa Yehoba pekala kwitundaika na bakwetu ba mu lwitabilo.—Tangai Loma 1:11, 12.
4. Mwakonsha kufwenya byepi kwipi ne Lesa?
Mwakonsha kufwenya kwipi ne Yehoba inge ke mulanguluke pa byo mwafunda mu Mambo anji. Langulukainga pa mingilo yanji, pa mafunde anji ne milaye. Kulomba ne kulanguluka langulukapo kwitulengela kumona byabaya butemwe ne maana a Lesa.—Tangai Yoshua 1:8; Salamo 1:1-3.
Mwakonshatu kufwenya kwipi ne Lesa inge mwamuketekela na muchima yense ne kumwitabila. Lwitabilo luji nobe kintu kyumi kikebwa kuja. Pa kuba’mba lwitabilo lwenu lwikale lutuntulu, mwafwainwa kwilukoseshanga kupichila mukulanguluka pa bintu byo mwaitabilamo.—Tangai Mateo 4:4; Bahebelu 11:1, 6.
5. Mukamwenamo ka inge mwafwenya kwipi ne Lesa?
Yehoba ulama bonse bamutemwa. Wakonsha kwibazhikijila ku byonse byakonsha konauna lwitabilo ne luketekelo lwabo lwa kwikala na bumi bwa myaka ne myaka. (Salamo 91:1, 2, 7-10) Witujimunako ku bintu bipwisha lusekelo ne bileta bikola. Yehoba witufunjisha bwikalo bwawama bingi.—Tangai Salamo 73:27, 28; Yakoba 4:4, 8.


text:
Bushe Muli Lesa Mwaba Abene Batatu?
Icasuko ca mu Baibolo
Mu macalici ayengi basambilisha ukuti muli Lesa umo mwaba ba Lesa batatu. Lelo icitabo ca Encyclopædia Britannica citila: “
Mu Cipingo Cipya tamwaba amashiwi ya kuti muli Lesa umo mwaba abene batatu . . . Ici icisambilisho catendeke panono panono na pa numa ya myaka iingi calikosele, e lyo na bantu balekansaninapo.”
Na kuba, Baibolo tayalandapo ukuti muli Lesa umo mwaba abene batatu. Umfweni ifyo Baibolo yalanda muli aya amalembo:
“Yehova Lesa wesu ni Yehova umo.”—Amalango 6:4.
“Imwe mweka, mwe bakwata ishina lya kuti Yehova, ni mwe Mwapulamo pano isonde ponse.”—Amalumbo 83:18.
“Nomba pa kuti babe no mweo wa muyayaya, kano baishiba imwe mwe Lesa wa cine mweka, na Yesu Kristu uo mwatumine.”—Yohane 17:3.
“Lesa aba fye umo.”—Abena Galatia 3:20.
Cinshi mu macalici ayengi basambilishisha ukuti muli Lesa umo mwaba abene batatu?